ועדת הכנסת, כנסת 20, פרוטוקול מספר 271, 2017-07-05 09:00

יואב קיש: בוקר טוב לכולם, אני פותח את הישיבה.

יואב קיש: אנחנו היום ממשיכים שני תהליכים מקבילים: תהליך אחד, הקמת ועדת חקירה פרלמנטרית, שהנושא שלה התנהלות המערכת הפיננסית בהסדרי אשראי ללווים עסקיים גדולים, זה הנושא.

יואב קיש: במקביל, אנחנו פותחים הליך של שינוי חוק יסוד: הכנסת, שמשמעותו הסדרת הסמכויות של ועדת חקירה פרלמנטרית.

יואב קיש: אני אתייחס בקצרה לנושא של הוועדה עצמה ויותר אגע בנושא של הסמכויות.

שהמשפט הידוע: אני רוצה להגיד מילה לגבי הרגולטורים – דרך אגב, אנחנו מדברים על רגולטורים ומערכת נותני אשראי גם לאורך שנים ארוכות, זאת אומרת זה לא בהכרח לגבי הרגולטורים הנוכחיים ספציפית – כל התהליך הזה של החקיקה הזו וועדת החקירה הפרלמנטרית, היה מעורב עם הרבה מאוד עבודה גם של הציבור, גם של הרגולטורים.

שהמשפט הידוע: אני לא רואה פה את חברת הכנסת איילת נחמיאס ורבין, אני מניח שהיא תיכף תצטרף.

שהמשפט הידוע: איתן כבל מכיר את זה גם מוועדת הכלכלה שעסקה בנושא הזה, וחברת הכנסת איילת נחמיאס ורבין דחפה את הנושא הזה במסגרת ועדת הכלכלה.

שהמשפט הידוע: אני ישבתי בפגישה עם חברת הכנסת ורבין, עם דרישה להקים ועדה מיוחדת בכנסת שתדון בדיוק בנושא הזה.

שהמשפט הידוע: איתן, אתה זוכר שאיילת רצתה להקים ועדה מיוחדת, ואני חייב להגיד שהרגולטורים התנגדו.

שהמשפט הידוע: הרגולטורים לא היו מוכנים שהבית הזה יקים ועדה מיוחדת, אני לא מדבר על ועדת חקירה פרלמנטרית – ועדה מיוחדת לדון בעניין הזה, והיתה התנגדות.

שהמשפט הידוע: אני אמרתי לאיילת: איילת, אותי לא מעניין הרגולטורים, אם אנחנו רוצים, אנחנו נלך להם על הראש בעניין הזה, יש לנו מחויבות ציבורית, זה מה שמניע אותנו, וההחלטה של איילת – שזאת החלטה לגיטימית – שתהיה ועדת משנה אצל איתן, והיא תקבל כך את שיתוף הפעולה של הרגולטורים יותר טוב.

שהמשפט הידוע: אז אני אומר לכל הרגולטורים: אנחנו לא הופכים פה את היוצרות, אתם תתנו דין וחשבון לבית הזה, וזה יקרה בוועדת החקירה הזו, ואתם ראיתם את זה מהציבור, והגיע הזמן שתזכרו גם בשביל מי אתם עובדים, לא רק כדי לשמור שהבנקים לא יקרסו.

שהמשפט הידוע: יש לכם ציבור, שאתם צריכים לתת לו דין וחשבון, ודרך אגב, חבל שאתם הבאתם אותנו למצב הזה, כי היה אפשר לעשות את זה גם אחרת.

שהמשפט הידוע: בסופו של דבר, מחאה ציבורית גדולה בעקבות ההתנהלות הזו, ואנחנו בבית הזה קשובים לציבור, ואנחנו נוביל את המהלכים האלה.

שהמשפט הידוע: זה לגבי הוועדה עצמה.

שהמשפט הידוע: מדוע אנחנו מובילים במקביל הליך מאוד משמעותי, תקדימי, של שינוי סמכויות ועדת חקירה פרלמנטרית?

שהמשפט הידוע: איילת, את הפסדת את כל הקטע שפרגנתי לך.

איילת נחמיאס ורבין: תודה רבה, תמיד עדיף לא להיות נוכחת.

איילת נחמיאס ורבין: ..

יואב קיש: כשהחלטנו על ההקמה, בעצם הכנסת החליטה להקים את ועדת החקירה הפרלמנטרית, היתה הצבעה במליאה; ראינו שלמעשה במסגרת החוקית הנוכחית, אין לנו טעם לקדם את העניין הזה, למה?

יואב קיש: דרך אגב, אמרנו שזה גורמי עבר, זה יכול להיות רגולטור שהיה המפקח על הבנקים לפני 10 שנים, זה יכול להיות מי שהיה יושב ראש דירקטוריון בנק הפועלים לפני 10 שנים.

יואב קיש: הוא פשוט לא יבוא לוועדה.

יואב קיש: הוא לא יבוא לוועדה, לא יציג מידע, או גם אם נצטרך מידע מהבנק הנוכחי היום, מנותני האשראי, זה לא רק בנקים – יגידו: סליחה, באופן בסיסי יש חיסיון לקוח מול הבנק.

יואב קיש: אז אם אנחנו לא עושים שינוי ביכולת של הוועדה לקבל ולשמוע את הדברים האלה, בשביל מה אנחנו מקימים אותה?

יואב קיש: חבל על הזמן של כולנו פה, בוא נסגור את הוועדה הזו ונודיע לכנסת שאנחנו לא יכולים לעמוד במשימה.

יואב קיש: לכן החלטנו – דרך אגב, כמובן בשיתוף עם יושב ראש הכנסת, עם הייעוץ המשפטי של הכנסת, שיתוף של סיעות הבית, מדובר בחוק יסוד, שיתוף קואליציה, אופוזיציה – לפעול לשינוי חקיקה של סמכויות ועדה פרלמנטרית.

יואב קיש: זה המהלך שאנחנו מניעים גם אותו לראשונה היום דרך ועדת הכנסת בראשותי.

יואב קיש: המהלך הזה לא ייעשה במידיות או בבליץ, את ועדת החקירה אנחנו נקים היום למעשה ונביא אותה לאישור המליאה, לפני שנשלים החקיקה של שינוי חוק היסוד.

יואב קיש: אני אומר לכולם, שאנחנו מבינים את המשמעות של השינוי הזה.

יואב קיש: ראשית, אני רק רוצה להבהיר לגבי זה שמדובר בוועדת חקירה פרלמנטרית, זאת אומרת שכל אלה שהיום חוששים, אני אומר שאם אתם תגיעו למצב שהכנסת תצטרך להקים ועדת חקירה פרלמנטרית שנוגעת אליכם, אם אלה התכניות שלכם, אולי יש פה בעיה.

יואב קיש: אבל אני שם את זה רגע בצד.

יואב קיש: מכיוון שמדובר בסופו של דבר בכספי ציבור – דרך אגב, אם אלה לא כספי ציבור, אם מישהו נתן כסף שלו והפסיד אותו, זה פחות מעניין אותי, אותי מעניין מקומות של כספי ציבור – נמצא פה גם האוזר ידידי, אנחנו בכוונה הגדרנו חברות ציבוריות, למה?

יואב קיש: כי שם יש אחריות ציבורית לכסף.

יואב קיש: ברור שיש רגולטורים, אבל הסברתי לך הרגע לגבי הרגולטורים.

יואב קיש: את הדבר הזה הכנסת החליטה שהיא רוצה לבדוק.

יואב קיש: לגבי חברות ציבור אחרות, אומרים לי: מה אתה תעשה?

יואב קיש: מובילאיי לא ירצו להיות ציבוריים פה בישראל, אסון גדול.

יואב קיש: ראשית, אני מבין את הדאגה.

יואב קיש: אנחנו נדון פה בוועדה אולי לצמצם את הדאגה.

איילת נחמיאס ורבין: אגב, גם אני מודאגת בתור שותפה לדיונים.

איתן כבל: אני מציע שכאשר חברה מחליטה לקום, שלא תחשוב מתי תגיע ועדת חקירה, זה נשמע לי יותר טוב.

יואב קיש: אמרתי כרגע שאני מבין את החשש של חברות ציבוריות בכלל: מה פתאום עושים עלינו עכשיו רגולציה עודפת.

יואב קיש: אני שותף מלא להורדת רגולציה על חברות ציבוריות, אז אני מסביר שני דברים – ראשית, שלא יתכננו להגיע לוועדת חקירה פרלמנטרית, ואת זה אני שם בצד רגע, אפילו אם לא מבינים את זה; שנית, האוזר אני אומר את זה לך, במהלך החקיקה אנחנו ננסה לצמצם את ההגדרה.

יואב קיש: אם נוכל לקבל מצב שוועדת החקירה הנוכחית תעבוד ללא הפרעה.

יואב קיש: הכוונה היא שנותני אשראי יהיו בהגדרה מסוימת.

יואב קיש: אנחנו הגדרנו אותם כחברות ציבוריות, והסברתי שבגלל שזה כסף ציבורי – דרך אגב, יש פה חשיבה מסוימת שאם בעתיד יהיו עוד חברות ציבוריות של כסף ציבורי שיעשו מהלכים שידרשו ועדת חקירה פרלמנטרית, נכון, הן יצטרכו לבוא ולתת דין וחשבון פה בכנסת.

יואב קיש: ועוד דבר, אני נשאלתי שאלה, אם אני באמת חושב שראוי שחומר סודי בין בנק לבין ללקוח יוצג לחברים.

יואב קיש: אז אם לא, אמרתי: בוא לא נעשה ועדת חקירה פרלמנטרית, בוא נעזוב את זה, ניתן לרגולטורים לעשות את העבודה שלהם, לא נבחן אותם, לא נבחן את נותני האשראי, הכישלונות שהיו – לא יודע איך ייבדקו או לא ייבדקו, אולי יש בכלל התיישנות.

יואב קיש: הכנסת החליטה שהיא רוצה לבדוק את העניין הזה.

יואב קיש: אני חושב שהכנסת כמייצגת ציבור החליטה לעשות את זה.

<קריאה: היא מייצגת את העם.

יואב קיש: ברור.

יואב קיש: בלי לתת את השיניים לאותה ועדה, מיותר להתעסק עם זה, בואו נוותר ונרד מזה.

יואב קיש: לכן זו ההחלטה וזו הסיבה שאנחנו מקדמים את השינוי בנושא הסמכויות של ועדת חקירה פרלמנטרית, כפי שהסברתי.

יואב קיש: אני אגיד כמה מילים על הוועדה עצמה.

יואב קיש: הוועדה תחקור את ההתנהלות של הבנקים והמוסדיים בעניין הקצאת אשראי ללווים עסקים גדולים.

יואב קיש: בין היתר ייבחנו תהליכי קבלת ההחלטות שנשקלו במתן האשראי, המעקב אחרי תנאי העמידה של האשראי, דרכי הטיפול שננקטו בשל ההפרות, הביטחונות שנדרשו או לא נדרשו, התנהלות הדירקטוריונים בתהליך.

יואב קיש: בנוסף, לא פחות חשוב, זאת הבחינה של גופי הפיקוח והאכיפה המרכזיים, הרגולטורים בענייני הקצאות האשראי, את ההתנהלות שלהם מול הגופים המפוקחים, השיקולים שלהם בביצוע מחויבות לחשוף את הכשלים ולתקן אותם, ושאלה שהיא שאלה ארוכת טווח – הפיצול בין גופי הפיקוח והאכיפה, והאם יש לזה השפעה על הסדרי החוב.

יואב קיש: כשנסיים את הדיונים, תניח ועדת החקירה על שולחן הכנסת דוח המפרט את מסקנותיה.

יואב קיש: במידה ויהיה חשש להפרה של הוראות חוק, הוועדה תהיה רשאית כמובן להעביר את מסקנותיה לגורמים הרלוונטיים.

יואב קיש: אני חושב שהכנסת פה מאוחדת למהלך הזה.

יואב קיש: המהלך הזה – מטרתו שתופעת ה"תספורות" האלה תצומצם ככל האפשר, לבדוק שהרגולציה והרגולטורים עצמם, אין כשלים בתהליכים.

יואב קיש: אותו דבר במסגרת המערכת הפיננסית הבנקאית שמלווה את הכספים האלה.

יואב קיש: בסופו של דבר, אני אמרתי עוד דבר לאיתן – ואני חושב שזה גם מסר חשוב שייצא – שאף אחד לא בא פה לחפש אדם כזה או אחר, במיוחד אני מדבר כלפי הלווים עצמם.

יואב קיש: זאת אומרת, אותם אנשים בכותרות, פישמן ואחרים שהגיעו לסיטואציה שהגיעו וגרמו למצב הזה, לגביהם הוועדה אומרת: הם אולי ניצלו פרצות, לא נגיע לסיטואציה שהם יהיו על המוקד, ממש לא.

יואב קיש: הכוונה היא להתמקד במערכת מסביב, זו שאחראית כלפי הציבור וזו שכשלה בסופו של דבר במבחן התוצאה הסופית.

יואב קיש: לכן אני רק רוצה להגיד לכם את החברים שיהיו בוועדה – ואחרי זה אני אסכם – חברים הוועדה הם תשעה חברים, כפי שמוגדר על פי החוק: יושב ראש הוועדה איתן כבל, אני אכהן כחבר ועדה מטעם הליכוד וארכז את הקואליציה בוועדה; חברי האופוזיציה הנוספים: איילת נחמיאס ורבין, חיים ילין שלא פה כי הוא בוועדת החוץ והביטחון עם הרמטכ"ל והוא ייצג את סיעת יש עתיד, חבר הכנסת דב חנין כחבר רביעי של האופוזיציה.

יואב קיש: חמישה חברים מהקואליציה, ואותי הזכרתי, בנוסף אלי חבר הכנסת רוברט אילטוב, חבר הכנסת יגאל גואטה, חבר הכנסת בצלאל סמוטריץ ורועי פולקמן שכאן.

שולי מועלם-רפאלי: איילת, הצלת אותנו מוועדה על טהרת הגברים.

יואב קיש: דרך אגב, החלטה של שולי.

שולי מועלם-רפאלי: לגמרי.

איתן כבל: שולי, מראש כבר אני אגיד את זה, התייחסנו לעניין הזה, אבל ההחלטה היתה שלך.

שולי מועלם-רפאלי: לגמרי לגמרי, החלטה סיעתית של הבית היהודי שבצלאל יהיה.

יואב קיש: אבל שלא ישתמע, לאיילת נחמיאס ורבין יש זכות גדולה בוועדה הזו, ללא קשר לג'נדר מה שנקרא, בעניין הזה.

יואב קיש: יכהן עוד – יש לנו מינוי של משקיף מיוחד מטעם ועדת הכספים, שזה יושב ראש ועדת הכספים משה גפני.

יואב קיש: זאת תהיה הוועדה.

יואב קיש: אנחנו נדרוש בוועדה חובת נוכחות, מה שלא קיים בוועדות אחרות בכנסת.

יואב קיש: דרך אגב, גם זה לדעתי לא מוגדר בחקיקה, אבל אני אומר את זה כבר עכשיו לחברים.

יואב קיש: אם הם רוצים להיות חתומים על הדוח של הוועדה, הם יצטרכו להיות לפחות ב-50% מהישיבות.

יואב קיש: כל הישיבות – וזה כמובן באחריות היושב ראש, איתן – ינוהלו בהודעה מוקדמת, אנשים יתואמו, אנשים יידעו מראש מתי להגיע, זה לא יהיה בשלוף "מחר ועדה", כמו שלפעמים בגלל לוחות זמנים בכנסת הזאת דברים קורים בגלל אילוצים כאלה.

יואב קיש: אני אומר לחברי הכנסת, שאנחנו פשוט נעבוד בסגנון מעט שונה, יש משמעות שונה לוועדה הזו.

יואב קיש: אני אסכם ואגיד, שאנחנו באמת הולכים פה למהלך מאוד משמעותי, מונעים וקשובים לדרישות הציבור.

יואב קיש: אין פה כוונה לנסות לפגוע בגורמים כאלה או אחרים, יש כוונה להגיע לחקר האמת, והכלים שהוועדה הזו צריכה לקבל לטובת חקר האמת – היא תקבל אותם.

יואב קיש: תודה רבה.

יואב קיש: אני רוצה להגיד את סדר הדוברים, ראשית אתן לך איתן כבל לדבר ואחרי זה היועץ המשפטי ואז נעבור לדוברים בהמשך.

יואב קיש: בבקשה איתן.

איתן כבל: תודה, אדוני היושב ראש, תודה לכולם.

איתן כבל: זה לא עניין של מה בכך שכנסת ישראל, בוודאי במתחים המתקיימים בה, מוצאת לנכון להתאחד ולשים הצידה את כל השאלות של ימין, שמאל, קואליציה, אופוזיציה.

איתן כבל: זה אירוע שרק לכשעצמו צריך לצלם אותו.

איל ינון: רק הבנקים מסוגלים להביא לאירוע כזה.

איל ינון: ..

איל ינון: ראינו את זה כבר בעניינים אחרים.

איתן כבל: והמתנה תישלח לבנקים...

איתן כבל: הכוונה שלנו לפעול בשום שכל.

איתן כבל: אני לא רק מבקש, אני תובע, שאף אחד לא ינסה לצייר פה, לא את הכנסת – בוודאי לא את חברי הוועדה, שהם מהטובים בבית – שמישהו מהם מתכוון לשחק פה משחק פופוליסטי.

איתן כבל: יש כאן עניין אמיתי, רציני, משמעותי, שהכנסת חייבת לעסוק בו, לומר את דברה.

איתן כבל: אני אומר זאת בצורה ברורה – הציג את זה מצוין יושב ראש הוועדה, כל התהליך הזה יכול היה להיות אחרת – אי אפשר מצד אחד כל הזמן לטעון כלפי הכנסת, שהיא חלשה, איננה עושה את עבודתה, ומצד שני כל הזמן, כמו שאני אומר אצלי בוועדה בשיטת הווטרינר, קודם כל כשעולה נושא כולם אומרים: ואו, חשוב, צריך לתת לו את כל הגיבוי, חשוב להוציא את האמת אל האור, ואז עוטים את חלוקו של הווטרינר, שמים כפפות על הידיים ומתחילים בפעולות הסירוס והעיקור.

איתן כבל: זה לא יקרה כאן.

איתן כבל: זה לא יקרה כאן, ואני חוזר ואומר:

איתן כבל: אם מישהו חושב שנצא לדרך קצוצי כנף, שלא נאמר מעבר לכך, זה לא יקרה.

איתן כבל: אנחנו מתכוונים לעשות עבודה, וגם להביא כבוד לכנסת ישראל ולציבור במדינת ישראל.

איתן כבל: אני מתחייב שזה יהיה כך, וכל התהליכים יהיו אחרים ממה שהיינו מורגלים עד היום.

איתן כבל: אדוני היושב ראש, ואני אומר גם לחבריי בוועדה המיועדת, אנחנו נעשה הכול להוציא תחת ידינו את התוצאה הטובה ביותר, הכנה, לא ממקום של רדיפה, אלא ממקום כן של מה נכון לעשות.

איתן כבל: אם יהיה שיתוף פעולה, לא נידרש לכל הדברים האלה.

איתן כבל: הרי כולנו יודעים, אף אחד מאתנו לא הגיע זה עתה מזימבבואה לכאן.

איתן כבל: במה כולם עוסקים?

איתן כבל: מה השאלות שזרחיה, אילן והאחרים שואלים כל הזמן?

איתן כבל: יגיעו?

איתן כבל: לא יגיעו?

איתן כבל: יגיעו?

איתן כבל: לא יגיעו?

איתן כבל: יפתחו?

איתן כבל: לא יפתחו?

איתן כבל: אנחנו באנו להתעסק במהות, ולא נאפשר אילן ידידי וזרחיה ידידי שהפירוטכניקה תמנע מאתנו לעשות את העבודה שלנו.

איתן כבל: כל הדברים שאתם עוסקים בהם זה פירוטכניקה.

איתן כבל: אדוני היושב ראש, אני פונה כאן לחבריי בוועדה לתת את הרוח הגבית לתהליך.

איתן כבל: אני מתחייב לרגולטורים, שלא תיפול רוחכם.

איתן כבל: אני רואה פה פתאום הרכב מלא.

איתן כבל: אתה יודע, אפילו אין פציעות, כולם הגיעו.

איתן כבל: יש כאן רגולטורים שאנחנו מתחננים בפניהם להגיע.

יואב קיש: ראשית, אנחנו רואים אותם פה הרבה בוועדות הכנסת, ולפעמים גם בגלל העומס.

יואב קיש: אני לא רוצה להתייחס לרגולטורים.

איתן כבל: בוועדה שלי, אני מאחל לכולם שיכבדו – ואת יודעת את זה, זה לא העניין, אבל גם לנו מותר קצת להגן על עצמנו.

איתן כבל: אני מכבד את כל אחד ואחת מהאנשים פה, הלוואי שיידעו לכבד אותם במקום עבודתם כמו שאנחנו מכבדים כאן את חלק מהאנשים כאן, את דורית, את המפקחת, את שמוליק.

איתן כבל: באמת, יש בינינו מערכת יחסים אפילו שהיא מעבר, אבל זה לא הכול, זה לא מסתיים בזה, זה לא אישי, זה לא ה"קוזה נוסטרה".

יואב קיש: איתן, אני לא רציתי לדבר על הרגולטור, אני אגיד לך על מה כן – אם לא היינו מובילים את השינוי בחקיקה בחובת הסמכויות, החדר הזה לא היה חדר מלא, הוא היה חדר ריק.

יואב קיש: זה לא היה מעניין, היתה עוד ועדה בכנסת, ואני לא מדבר רק על הרגולטורים.

יואב קיש: אם לא היינו לכם שאנחנו מתכוונים ברצינות לעשייה, החדר הזה היה ריק היום כשהייתי מקים את ועדת החקירה הפרלמנטרית.

איתן כבל: אז אני רוצה להודות לכם.

איתן כבל: כפי שאמרתי, אני אומר את זה בהן צדק, אני מתחייב לעשות הכול להוציא את התוצאה הטובה ביותר מתחת ידינו.

איתן כבל: תודה אדוני.

יואב קיש: תודה לחבר הכנסת איתן כבל.

יואב קיש: בבקשה, עורך הדין איל ינון.

איל ינון: בוקר טוב אדוני היושב ראש, חברי הוועדה.

איל ינון: כפי שציין יושב ראש הוועדה, הבוקר ועדת הכנסת פותחת בשני מהלכים.

איל ינון: מהלך אחד הוא מהלך יותר קונבנציונלי, שכמוהו קרה עשרות פעמים במהלך שנות קיומה של הכנסת, והוא הקמת ועדת החקירה הפרלמנטרית.

איל ינון: קמו עשרות ועדות כאלה מאז כינונה של הכנסת ועד היום, ובכך אין איזשהו חידוש מרעיש.

איל ינון: מוסד ועדות החקירה הפרלמנטרית, כפי שהוא התפתח בכנסת, הוא לא כפי שהוא יכול להישמע, כלומר: הכותרת שונה היתה עד היום מהמהות.

איל ינון: למה אני מתכוון?

איל ינון: ועדת חקירה פרלמנטרית נקראה כך לא בגלל הסמכויות, לא בגלל האופי שלה, לא בגלל הדוח שהיא היתה מוציאה בסוף עבודתה, אלא בגלל הרקע להקמתה.

איל ינון: כלומר, היתה זו בעצם ועדה מיוחדת של הכנסת, שהוקמה על רקע מה שרוב חברי הכנסת תפסו כמחדל, בין אם כמחדל שלטוני, ובין אם כמחדל באיזשהו ענף מסוים, שבו הציבור קרא לחברי הכנסת לבחון אותו ולבדוק אותו.

איל ינון: סמכויות ועדת החקירה הפרלמנטרית בכל היבט שהוא, לא היו שונות מוועדה רגילה של הכנסת, ובעצם היתה זו ועדה מיוחדת לבחינת נושא ממוקד, שבסיסו בתחושה חזקה, ציבורית ופרלמנטרית, של מחדל.

איל ינון: באו חברי הכנסת במקרה הנוכחי וחשו, שהכלי הקונבנציונלי של ועדת החקירה הפרלמנטרית, כפי שהוא מתקיים בכנסת עשרות שנים, אינו מתאים לאירוע הנוכחי; וכאן נקלענו לבעיה, כי מבחינת הסמכויות בהיבטים השונים הכרוכים בכך, הפרשנות שלנו וגם של היועצים המשפטיים לממשלה לדורותיהם, היתה שאין לוועדת חקירה פרלמנטרית סמכויות דומות לוועדת חקירה ממלכתית או לאיזשהו גוף חקירתי או גוף מעין שיפוטי, וכאמור, היא לא שונה מיתר ועדות הכנסת.

איל ינון: ולכן, כדי להעניק לוועדה סמכויות שכאלה, אנחנו צריכים לעשות תיקוני חקיקה מאוד משמעותיים גם בחוקי היסוד, וצריך כמובן לעשות את זה בזהירות רבה ובשום שכל, כשמביאים בחשבון את האיזונים בין האינטרסים השונים, וחלק מהדברים עלו פה.

איל ינון: ההצעה שבפניכם, אם שמתם לב, מנסה באמת לעשות איזשהו איזון.

איל ינון: אני לא בטוח שזה האיזון הנכון, ואנחנו נשמע את הערות המוזמנים וחברי הכנסת בעניין הזה, אבל יש פה מצד אחד מתן כוחות וסמכויות שעד היום אין לוועדות הכנסת – אגב, גם לא לוועדות המחוקקות, לא לוועדות המיוחדות, ובטח לא לוועדות החקירה הפרלמנטריות.

איל ינון: גם בהיבט של חובת ההתייצבות יש פה הרחבה דרמטית.

איל ינון: אין לטאטא זאת מתחת לשולחן, יש פה הרחבה דרמטית של חובת ההתייצבות כלפי גופים וכלפי פרטים, שעד היום לא היו חבים בחובת התייצבות לכנסת.

איל ינון: יש פה מנגנון של סנקציות על אי-התייצבות, דבר שגם הוא לא מקובל בכנסת.

איל ינון: יש פה הרחבה דרמטית ביותר של חובת מסירת מידע לוועדת חקירה פרלמנטרית, שלא קיים היום לא לגבי ועדות הכנסת הרגילות ולא בכלל ביחס לכנסת.

איל ינון: יש פה שאלה גדולה מאוד של חסיונות שבדין, בין אם זה החיסיון הבנקאי, בין אם זה חיסיון עורך דין-לקוח, בין אם זה חסיונות אחרים, יכול להיות חסיונות ביטחוניים.

איל ינון: אני מזכיר גם שאנחנו כל הזמן עם הפוקוס על ועדת החקירה הפרלמנטרית הנוכחית, אבל תיקון החקיקה שנמצא פה על סדר היום הוא לא הוראת שעה או עוסק רק בוועדת החקירה הנוכחית שתקום היום, אלא באופן כללי במוסד ועדות החקירה הפרלמנטריות, ולכן זה מחייב עוד יותר את חובת הזהירות שלכם חברי הוועדה וחברי הכנסת בכלל בהתוויית הקו הדק הזה, שבין מתן יותר אפקטיביות, כפי שחברי הכנסת רוצים לראות, לבין מה שאני אקרא לו "עושר השמור לבעליו לרעתו".

איל ינון: בסופו של יום, צריך לזכור שהכנסת היא לא גוף שיפוטי ואפילו לא גוף מעין שיפוטי.

איל ינון: היא לא גוף חקירתי במובן הקלאסי של המושג.

איל ינון: היא מעולם לא היתה, היא להערכתי – אפשר להגיד כבר מניסיון רב שנתי בכנסת – לא יכולה להיות, ואסור להשלות או להתיימר שהכנסת היא איזושהי מקבילה לאגף החקירות במשטרה או לאגף החקירות ברשות ניירות ערך או לרשויות אכיפה אחרות.

איל ינון: התפקיד שלה הוא אחר, צורת ההסתכלות של הדברים היא אחרת, ולכן גם הדיונים הם שונים.

איל ינון: מצד שני, צריך לומר לזכותם של חברי הכנסת, שכאשר הוצגו הדברים בפניהם, הם הבינו שלצד הזכויות האלה, חייבים גם חברי הכנסת לקחת על עצמם חובות, ולכן יש בהצעה גם חובת התייצבות – נקרא לזה – של חברי הכנסת.

איל ינון: כידוע לכם, החובה הזאת לא קיימת בדיונים רגילים של ועדות הכנסת, ופה כפי שכתוב בהצעה, חבר ועדה שלא ישתתף בחלק ניכר מהדיונים, לא יוכל להצביע בסופו של יום, מה שלא קיים היום בדיונים רגילים.

איל ינון: הדוח של הוועדה לא יוכל להיות ברוב מקרי רגיל של משתתפי הדיון באותו רגע שיושב ראש הוועדה יחליט להצביע, אלא רוב של חברי הוועדה ועוד מגבלות שחברי הכנסת מוכנים לקחת על עצמם, בהיכרם בעובדה שלצד לקיחת עוצמה וסמכויות, שלא קיימות היום בכנסת, יש לזה גם צד שני של מחויבות כלפי עבודת הוועדה, שהיא מחויבות לא פשוטה בדינמיקה שבה חברי הכנסת והכנסת פועלת, עם ריבוי ועדות וריבוי משימות ועניינים.

איל ינון: אני שוב חוזר ואומר, נכון עושה יושב ראש הוועדה, שהוא מפצל היום את הדיון, כלומר מקים את ועדת החקירה הפרלמנטרית במבנה הרגיל שאנחנו מכירים, והוועדה יכולה לצאת לדרכה.

איל ינון: אני קורא גם לצדדים הרלוונטיים לעבודת הוועדה, ואני מתחבר פה למה שאמר גם יושב ראש ועדת הכנסת וגם יושב ראש הוועדה המיועדת שיכול להיות שאם תהינה הסכמות והבנות, ולא ניסיונות לטרפד ולסכל את עבודת הוועדה המיועדת, שיכול להיות שאם תהיינה הסכמות והבנות, ולא ניסיונות לטרפד ולסכל את עבודת הוועדה, אולי נוכל לחסוך את תיקון החקיקה, שכאמור השלכותיו הן הרבה יותר רחבות, ואת התיקון – בכל מקרה נצטרך לעשות אותו בזהירות רבה, כפי שאמרתי, כדי שלא נגיע למצב שלקחנו לעצמנו פה בכנסת איזשהו עושר שיהיה שמור לבעליו לרעתו.

איל ינון: תודה רבה.

יואב קיש: תודה.

יואב קיש: נרשמו אצלי גם מהציבור, ואם מישהו מהרגולטורים רוצה לדבר - - -

דב חנין: יואב, אנחנו באילוצי ועדות.

יואב קיש: אני רוצה במילה להתייחס למה שאמר עורך דין איל ינון, היועץ המשפטי של הכנסת.

יואב קיש: בעניין אחד אנחנו לא חלוקים, אין ספק שיש פה – נקרא לזה – מהלך תקדימי בסמכויות הכנסת.

יואב קיש: לעניין הזה אני מסכים, אבל אני חושב שהוא נעשה, או לפחות אנחנו נמשיך את החקיקה שלו, כמו שאמרת, גם בשים לב לגבי חברי הכנסת עצמם והמחויבות שלהם מצד אחד, וגם מצד שני אני אומר עוד פעם – אנחנו מדברים על ועדת חקירה פרלמנטרית.

יואב קיש: אפילו מהשם שלה, אפשר להבין שיש לה מגבלות, אבל ברגע שהיא חקירה, אף אחד פה לא מחפש להיות משטרה, אבל אתה צריך לבדוק דברים כשאתה בוועדת חקירה.

יואב קיש: אחד הדברים שאמרו לי, כשהובלתי את המהלך הזה של השינוי: שמע, אבל אתה פוגע בנושא של ועדת חקירה פרלמנטרית, כי עד היום לא היתה שום בעיה, היינו ממנים עוד ועדת חקירה פרלמנטרית, זה לא היה מפריע לאף אחד, פתאום אתה דורך קצת על עצבים חשופים.

יואב קיש: אמרתי להם: אתם יודעים מה?

יואב קיש: "ועדות קישוט" יש מספיק, אני לא מחפש את הדבר הזה.

יואב קיש: כשרוצים באמת למנות ועדת חקירה פרלמנטרית, בוא ניתן לה כלים שהיא תוכל להיות משמעותית, כי אם היינו מקימים עכשיו ועדת חקירה פרלמנטרית רק בשביל להרגיע את הציבור, אבל לא היינו מסוגלים להגיע לתוצאה, אני לא מאמין בזה.

איתן כבל: היה יוצא שכרנו בהפסדנו.

יואב קיש: אני מאמין בתוצאה סופית.

יואב קיש: אני מאמין, שכשאנחנו עובדים, אנחנו צריכים לראות תוצאה ועל זה ניבחן.

יואב קיש: לבוא למהלך שבהגדרה אין לו את הכלים להיות אפקטיבי, נראה לי מיותר, וזה הקשר שאני רואה בחיבור של הדברים האלה.

יואב קיש: אנחנו נצביע היום על ההצעה הזו, אז אנחנו נקריא אותה ואחרי זה חברי הכנסת יתייחסו.

<ארבל אסטרחן: כתב הסמכויות - - -

יואב קיש: אני מדבר על כתב הסמכויות, תקריאי בבקשה את כתב הסמכויות.

"שם הוועדה: ועדת החקירה הפרלמנטרית להתנהלות המערכת הפיננסית בהסדרי אשראי ללווים עסקיים גדולים.

תפקידי הוועדה: א.

תפקידי הוועדה: הוועדה תחקור את התנהלותם של הבנקים והגופים המוסדיים בעניין הקצאות אשראי ללווים עסקיים גדולים משנת 2003 ואילך, ובין היתר בעניינים אלה: 1.

תפקידי הוועדה: תהליכי קבלת ההחלטות והשיקולים שנשקלו במתן האשראי; 2.

תפקידי הוועדה: המעקב אחר עמידה בתנאי האשראי; 3.

תפקידי הוועדה: דרכי הטיפול שננקטו בשל הפרות תנאי האשראי; 4.

תפקידי הוועדה: תפקוד ואחריות ההנהלות ומועצות המנהלים (דירקטוריונים) בתהליכי העבודה הנוגעים לאשראי והשיקולים שנשקלו לשם קבלת ההחלטות, תוך בחינת ההשפעה של זהות הלווה על התהליכים וההחלטות שהתקבלו בעניינו.

תפקידי הוועדה: ב.

תפקידי הוועדה: הוועדה תחקור את התנהלות גופי הפיקוח והאכיפה המרכזיים (הרגולטורים), בעניין הקצאות

בעניינים אלה: 1.

בעניינים אלה: התנהלותם של גופי הפיקוח והאכיפה כלפי הגופים המפוקחים בעניין מתן אשראי, עמידתם של הלווים בתנאי הסדרי האשראי שניתנו והפרות תנאי האשראי מצד הלווים; 2.

בעניינים אלה: שיקולי גופי הפיקוח והאכיפה בביצוע מחויבותם לחשוף כשלים ולתקנם, תוך הבטחת יציבות הבנקים והגופים הפיננסיים; 3.

בעניינים אלה: בחינה האם לפיצול בין גופי הפיקוח והאכיפה היתה השפעה על תופעות שליליות במתן אשראי והאם יש לשנות את דרכי התיאום בין גופים אלה.

בעניינים אלה: עם סיום דיוניה תניח ועדת החקירה על שולחן הכנסת דוח המפרט את פעולותיה ומסקנותיה.

בעניינים אלה: בדוח כאמור רשאית הוועדה לכלול המלצות בדבר שינויים רגולטוריים נדרשים (חקיקה, תקנות, כללים והוראות).

בעניינים אלה: העלו ממצאי הוועדה חשש להתנהלות שיש בה משום הפרה של הוראות החוק או חובות אחרות המוטלות על הגופים שהתנהלותם נחקרה, רשאית היא להעביר את מסקנותיה בעניינים אלה לגורמי האכיפה המוסמכים".

יואב קיש: תודה רבה.

יואב קיש: את רוצה לקרוא את ההרכב עוד פעם?

<ארבל אסטרחן: הקראת אותו, לא צריך.

יואב קיש: אני עובר לחברי הכנסת.

יואב קיש: אני מבקש לדבר בקצרה, כי יש הרבה חברי כנסת שרוצים לדבר וגם הרגולטורים והציבור רוצים לדבר.

דב חנין: תודה לך, אדוני היושב ראש.

דב חנין: אני חייב להגיד ברמה אישית, אני חבר כנסת כבר יותר מ-10 שנים, אני חושב שהמהלך הזה שאתם מקדמים הוא מהלך חשוב, ואפילו הייתי אומר היסטורי מבחינת חיזוק כוחה של הכנסת ומעמדה של הכנסת.

דב חנין: אנחנו מדברים על זה הרבה פעמים, אבל בדרך כלל זה בא בצמידות דווקא להצעות להחליש את הכנסת בכל מיני כלים, ואומרים: בעתיד נחשוב גם איך מחזקים אותה.

דב חנין: הפעם אנחנו עושים את זה בכיוון ההפוך, ואני מברך על כך.

דב חנין: אני חושב שהכלי של ועדת חקירה פרלמנטרית הוא מאוד חשוב, שלא השתמשנו בו מספיק וגם לא השתמשנו בו מספיק טוב.

דב חנין: זה כלי שיש בו הרבה מאוד אחריות עלינו חברי הכנסת, הרבה מאוד אחריות.

דב חנין: אני לגמרי מסכים עם דברי היועץ המשפטי, אנחנו לא נהיה משטרה, גם לא נהיה מבקר המדינה, אנחנו צריכים להיות משהו אחר, אבל אנחנו גם לא יכולים כוועדת חקירה פרלמנטרית להתנהל כוועדה רגילה של הכנסת.

דב חנין: זה מטיל עלינו אחריות מאוד מאוד כבדה.

דב חנין: לכן אני מקבל בברכה גם את המהלך.

דב חנין: אני מקבל בברכה גם את העובדה שזה נעשה בהסכמה מאוד רחבה קואליציה, אופוזיציה, זה מאוד מאוד חשוב שדברים כאלה משמעותיים בהיסטוריה של הכנסת ייעשו בהסכמה.

דב חנין: יואב, אני חושב שזה גם הוכחה שזה אפשרי.

דב חנין: זו הוכחה שזה אפשרי.

דב חנין: נכון, לא רבים הם המקרים שבהם יש הסכמה כזו רחבה, אבל אלה בדיוק המקרים שבהם ניתן להתקדם.

דב חנין: אני גם מקבל בברכה את העיקרון של הרחבת סמכויות הזימון והכוח של הוועדה.

דב חנין: פה כולנו צריכים להתנהל מאוד בזהירות, והקו העקרוני שלי הוא הקו הזה.

דב חנין: אני אומר אותו בצורה מאוד מאוד מפורשת, והוא העיקרון שמנחה אותי.

דוד ביטן: גפני לא חבר ועדה, איפה נשמע דבר כזה?

יואב קיש: דוד, אתה לא מכיר את התמונה, אתה נכנס סתם ואתה עושה בעיות מיותרות.

יואב קיש: בבקשה דב, זכות הדיבור לדב חנין.

דב חנין: את הכנסת ואת הגופים של הכנסת צריך לחזק מול החזקים, ולא מול החלשים.

דב חנין: צריך לחזק את הכנסת מול השלטון.

דב חנין: צריך לחזק את הכנסת מול ההון.

דב חנין: לא צריך לחזק את הכנסת מול ציבור האזרחים, מול החברה האזרחית, ומבחינה זו אני חושב שהמנגנון הוא בכיוון הנכון, המנגנון שיש פה בהסדר הזה.

דב חנין: דוד, שב.

דוד ביטן: אני שומע.

יואב קיש: אני אצא לדבר אתך.

יואב קיש: יואל, תחליף אותי.

דב חנין: לא, אני צריך אותך.

דב חנין: אנחנו מקבלים פה סמכויות, ואני מסכים לגמרי שזה מטיל עלינו אחריות, כולל חובת ההתייצבות – עלינו חברי הכנסת, זה נכון.

דב חנין: יחד עם זאת, צריך להבין שהמנגנון הזה של הקוורום שאנחנו קובעים אותו בפעם הראשונה בכנסת הוא מנגנון שיש בו גם מורכבות, ואפילו הייתי אומר סכנות.

דב חנין: תחשוב למשל על מצב שנבצר מחבר כנסת חולה, יושב בבית.

דב חנין: הוועדה כבר התחילה בעבודתה, אז הוועדה הזו בעצם מתפקדת עם שמונה אנשים.

דב חנין: גם אם תוסיף, הבן אדם לא צבר את הפז"ם המתאים, אתה יכול להגיע למצב שאתה בעצם שיבשת את עבודת הוועדה.

דב חנין: הוועדה הזו למשל, שחברי איתן יעמוד בראשה, תהיה ועדה שאם היא תעבוד ברצינות, היא תעבוד לא מעט זמן.

דב חנין: היא לא יכולה להסיק מסקנות מחר בבוקר, זה המון המון עבודה.

דב חנין: אנחנו גם לא רוצים לאפשר מצב של מיעוט חוסם באמצעות שימוש בקוורום.

דב חנין: אנשים לא מגיעים לדיון, ואז נתקעת לך הוועדה.

דב חנין: כינסת את הוועדה בגלל איזושהי בעיה כזאת או אחרת, המיעוט מונע מהוועדה לעבוד.

דב חנין: לכן ההצעה שלי ברמה המעשית – וזה מחייב שינוי בתקנון הכנסת – שבנוסף להרכב, ייקבעו ממלאי מקום קבועים, שלא יוסיפו על מספר חברי הוועדה.

דב חנין: גם עליהם יחולו החובות שחלות על חברי הוועדה, אבל הם יוכלו להיחשב לצורך הדברים האלה, כדי שהוועדה תוכל לעבוד.

דב חנין: אגב, זה גם יוכל לאפשר השתתפות אולי לחברת כנסת כמו זהבה גלאון, שהיא תורמת לעבודה ולנושא הזה.

יואב קיש: מאה אחוז.

איתן כבל: אני רוצה לומר לאדוני שהתייחסנו לזה, ואמרנו שנעשה הכול לתקן בהתאם.

דב חנין: תודה.

יואל חסון: בוקר טוב לכולם.

יואל חסון: חברת הכנסת ורבין נחמיאס.

איילת נחמיאס ורבין: תודה רבה לכולם.

איילת נחמיאס ורבין: ואו, כל הרעש הזה – רגע, זה מדהים שביטן גם בחוץ עושה לנו רעש.

איילת נחמיאס ורבין: ..

איילת נחמיאס ורבין: זה יותר מדי חשוב בשביל שאני אתנהל כך.

איילת נחמיאס ורבין: סליחה, אני מעדיפה שתעביר את זכות הדיבור למי שמוכן לדבר.

איילת נחמיאס ורבין: חשוב לי שיושב ראש ועדת החקירה יהיה פה, יושב ראש ועדת הכנסת יהיה פה.

יואל חסון: ילין, אתה רוצה?

חיים ילין: אין לי שום בעיה, אבל יש לי הסתייגות בכלל לנוסח של הוועדה.

איילת נחמיאס ורבין: גם לי יש הסתייגויות, אבל אני חושבת שהם צריכים להיות נוכחים פה.

חיים ילין: אתה רוצה שאני אדבר בשביל מי?

יואל חסון: אם בא לך לדבר – דבר.

איילת נחמיאס ורבין: כיוון שמדובר באירוע בכל זאת מכונן של הקמת ועדת חקירה פרלמנטרית, בוודאי בכנסת העשרים, אני חושבת שיש חשיבות שגם חברי הכנסת ידברו כשנוכחים פה העמיתים שלנו, בוודאי מי שיושב אתנו בוועדה.

איילת נחמיאס ורבין: אני חושבת שחשוב שהם ישמעו את הרגולטורים, אני חושבת שחשוב שנשמע אחד את השני.

איילת נחמיאס ורבין: גם אני שהייתי מיוזמות ומתניעות הקמת ועדת החקירה הפרלמנטרית, יש לי הסתייגויות.

איילת נחמיאס ורבין: אני מציעה שאנחנו ניקח הפסקה, כדי שיסדירו פה את העניינים.

איילת נחמיאס ורבין: עם כל הכבוד באמת, בכל זאת – זאת לא ישיבת ועדה רגילה.

יואל חסון: מה שקורה שם בחוץ זה בסך הכול דברים שהם חשובים להמשך הדיון.

יואל חסון: אנחנו נמשיך את הדיון.

איילת נחמיאס ורבין: לא, מה שחשוב להמשך הדיון זה שישמעו את מה שיש לנו לומר.

יואל חסון: הם ישמעו, הדיון ממשיך.

איילת נחמיאס ורבין: אז בבקשה, אני מעדיפה לדחות את זכות הדיבור שלי.

איילת נחמיאס ורבין: תודה.

יואל חסון: מיקי רוזנטל – אני לא רואה אותו פה.

חיים ילין: בוועדת הכספים.

יואל חסון: מישהו אחר רוצה את רשות הדיבור?

יואל חסון: נעבור לגופים.

יואל חסון: אילן פלטו, מנכ"ל איגוד החברות הציבוריות, בבקשה אדוני.

<אילן פלטו: כמו שאמרה חברת הכנסת איילת, חבל שאנחנו לא מדברים מול יושב ראש הוועדה.

יואל חסון: אני אספר לו.

<אילן פלטו: הצורך בכותרות של חברי כנסת, בעיקר לקראת הבחירות שאולי הולכות ומתקרבות, זה צורך באמת לגיטימי, אני מבין אותו, והוא צורך חשוב, אבל במקרה הזה הלכתם רחוק מדי, פשוט הלכתם רחוק מדי.

<אילן פלטו: בסוף לפי איך שזה נראה, הכותרת שיקבלו חברי הכנסת שרוצים לחוקק את החוק הזה, תהיה כותרת על המצבה של שוק ההון הישראלי.

<אילן פלטו: מה שקורה בהצעת החוק הזאת זה שאתם רוצים להכריז על המוות של שוק ההון הישראלי, חד וחלק.

<אילן פלטו: הוועדות האלו, שבעצם נועדו לעשות בסופו של דבר רק שיימינג לגופים במשק ולקבל כותרות על ידי חברי הכנסת, זה הדבר היחיד שהן יעשו.

<אילן פלטו: עם כל הכבוד לחברי הכנסת, ויש לי הרבה כבוד לחברי הכנסת ואני מכיר את חלקם אפילו ברמה האישית, אין להם באמת היכולת לעשות עבודה במובן הזה מול הרגולטורים בכל הנושאים המורכבים והמסובכים האלו, וחבל.

יואל חסון: דווקא העובדה שהם מבקשים בסמוך להקמת הוועדה לחוקק חוק שייתן לוועדה כלים, נותנת לנו את האפשרות לעשות כאן שיתוף ציבור אמיתי ולהבין באמת את הצרכים האמיתיים של שוק ההון ושל החברות הציבוריות ושל כל מי שעלולים או עשויים להיות מושפעים מהוועדה.

יואל חסון: לכן לדעתי זאת פעם ראשונה שמוקמת כאן ועדה פרלמנטרית, שגם מוסיפים לה כלים שיאפשרו גם לשמוע וגם להבין את המשמעויות של המהלכים הללו.

יואל חסון: אני חייב להעיר עוד משהו.

יואל חסון: על כל דבר ועל כל אחד אני יכול להגיד שהוא רוצה כותרות, גם אצלכם יש כאלה שרוצים כותרות.

<אילן פלטו: זה לגיטימי, כן.

יואל חסון: אי אפשר לבחון את העשייה של הכנסת על פני כותרות יותר או כותרות פחות.

יואל חסון: חברי הכנסת, באופן טבעי, בגלל שהם נמצאים – אגב, בניגוד אליכם ולאחרים שיושבים פה בשולחן – במערכת שקופה, כל אמירה שלהם וכל עשייה שלהם היא חשופה, ולפעמים היא כותרת חיובית ולפעמים שלילית, אבל זה לא בא על חשבון המהות והמשמעות של הכנסת בדבר ציבורי כל כך משמעותי שאירע כאן, והוא משמעותי מאוד.

<אילן פלטו: אז אני רק רוצה להוסיף, קחו את החקיקה שמונחת בפניכם, בוא נניח שמחר אחת מוועדות הכנסת רוצה להקים ועדת חקירה פרלמנטרית, נניח בנושא החלב.

<אילן פלטו: את שטראוס שהיא חברה ציבורית יזמינו מכוח החקיקה, את תנובה שהיא חברה פרטית, לא ציבורית, לא יזמינו, כי החקיקה לא חלה עליה.

<אילן פלטו: ההבחנה הזאת שבגלל שיש לנו פגמים בשפה העברית וקוראים לחברה שנסחרת בבורסה חברה ציבורית, כולם חושבים: אה, היא חברה ציבורית – היא שייכת לסקטור הציבורי, היא שייכת לציבור, זה לא נכון, זאת חברה שנסחרת בבורסה.

יואל חסון: אוקי, זאת סוגיה חשובה שהעלית, בסדר גמור.

<אילן פלטו: זאת חברה שנסחרת בבורסה, כי גם חברות פרטיות - -

איילת נחמיאס ורבין: כשהוא מדבר לעניין – הוא מדבר לעניין.

יואל חסון: היית צריך להתחיל בדברים האלה.

איילת נחמיאס ורבין: לא, כשהוא מדבר לעניין – הוא מדבר לעניין.

<אילן פלטו: - - כי גם חברות פרטיות ניזונות מכסף ציבורי.

<אילן פלטו: מה אתם חושבים?

<אילן פלטו: שיש פה איזשהו כסף שהוא לא ציבורי?

<אילן פלטו: קרנות פרייבט אקוויטי שקיימות היום במדינת ישראל, מאיפה הן מביאות את הכסף?

<אילן פלטו: זה גם קרן ציבורי.

<אילן פלטו: הקרן שקנתה את תנובה בזמנו, קרן אייפקס, מאיפה יש לה כסף?

<אילן פלטו: זה כסף ציבורי.

איל ינון: אתה מציע להרחיב?

חיים ילין: מה שהוא אומר, שכאשר אתה בודק את החלב, גם את הפרה תבדוק.

חיים ילין: תרחיב, תרחיב.

<אילן פלטו: לעשות הבחנה - - -

איילת נחמיאס ורבין: הוא אומר לך שהמוסדיים נותנים כסף למטרות ציבוריות - - -

יואל חסון: היועץ המשפטי שאל אותך שאלה, אתה בעד להרחיב את החוק?

<אילן פלטו: לא.

יואל חסון: אז מה אתה מציע?

יואל חסון: אתה מציע להוריד את הציבוריות גם?

<קריאה: לגנוז אותו.

<אילן פלטו: אני אומר תעזבו את החברות הציבוריות, תתחילו קודם כל עם השרים וחברי הכנסת של משרדי הממשלה, שתחייבו אותם להגיע.

יואל חסון: הם חייבים להגיע.

<אילן פלטו: למה אתם הולכים ישר לחברות הציבוריות?

יואל חסון: אבל הם חייבים להגיע.

<אילן פלטו: תאמין לי, כל מידע שצריכים, מקבלים אותו ממי שרוצים.

<אילן פלטו: אני הייתי בחקיקה של חוק הריכוזיות.

איילת נחמיאס ורבין: לא לא, אל תגזים.

איילת נחמיאס ורבין: אל תגיד סתם דברים.

יואל חסון: אילן, הדברים שאתה אומר הם לא מדויקים, כי אותן חברות מגיעות כשהן רוחצות, כשזה נוח להן וכשזה משפיע עליהן, וכאשר לא נוח להן להגיע, הן לא מגיעות, או שהן שולחות נציגים לא משמעותיים או רלוונטיים.

<אילן פלטו: תאמין לי שאם הכנסת רוצה לדון בנושא מקצועי באופן יסודי ואמיתי, היא מקבלת את כל המידע שהיא רוצה.

איילת נחמיאס ורבין: לא, היא תשלח - - -

<אילן פלטו: את רוצה לעשות שיימינג למנכ"ל - --

יואב קיש: תעשה פאוזה בבקשה.

יואב קיש: אני מצטער, רק עכשיו הגעתי, אני מוכן לשמוע בקצרה, אפילו תחזור על דבריך, בבקשה, אני מקשיב.

יואב קיש: רק תוריד את הטונים, אנחנו לא צריכים לצעוק פה.

<אילן פלטו: ההתייחסות שלי גם לגבי ועדת החקירה הספציפית וגם לגבי החקיקה החדשה שאתם מדברים עליה.

<אילן פלטו: אני אומר עוד פעם וגם פתחתי בזה, ואני יודע שזה אולי מרגיז ומעצבן, אבל לא יכול להיות שהצורך הלגיטימי של חברי הכנסת לקבל כותרות יבוא על חשבון שוק ההון הישראלי.

יואב קיש: הקול שלך חזק מדי, ביטן.

<אילן פלטו: אני אומר שלא יכול להיות שיעשו את הכול על חשבון שוק ההון הישראלי.

<אילן פלטו: אנחנו נמצאים במצב שבמשך שבע שנים הבורסה הולכת ומתייבשת.

יואב קיש: אבל אני אשאל אותך שאלה, בהנחה שהציבור והכנסת החליטו שהם רוצים לעשות את הבדיקה הזו, מה הבעיה שלך?

יואב קיש: שהבנקים וחברות האשראי הציבוריות יגיעו למקום הזה, או שהבעיה שלך היא ההכללה כחברות ציבוריות?

<אילן פלטו: יש לי גם בעיה בהכללה של חברות ציבוריות, נתתי את הדוגמה מקודם כשלא היית, שמחר ועדת חקירה רוצה לקיים דיון בנושא משק החלב במדינת ישראל, אז היא תזמין את שטראוס, כי היא חברה ציבורית וחייבת להגיע על פי הצעת החוק, אבל היא לא יכולה להזמין את תנובה, כי היא חברה פרטית שלא תגיע.

<אילן פלטו: זה לא יכול להיות מה שאתם עושים פה, אתם עושים הפליה.

<אילן פלטו: זאת פשוט חוסר הבנה מה זאת חברה ציבורית.

<אילן פלטו: בגלל שקוראים לזה "ציבורית", חושבים שזה סקטור ציבורי או שזה שייך לציבור.

איילת נחמיאס ורבין: אל תגזים.

יואב קיש: לא צריך לזלזל.

איילת נחמיאס ורבין: אבל אני מניחה שאתה יודע שאני מבינה היטב את הניואנס.

איילת נחמיאס ורבין: לא צריך להגיד שלא מבינים.

איילת נחמיאס ורבין: אפשר לטעון טענות אחרות, בלי להגיד שלא מבינים.

<אילן פלטו: אני חוזר עוד פעם, תחשוב על בעל חברה פרטית שיושב היום במדינת ישראל ושוקל האם להנפיק בבורסה במדינת ישראל - -

<אילן פלטו: הוא מסתכל על החוק הזה.

יואב קיש: אני יכול להגיד לך מה דעתי לגבי זה.

יואב קיש: ראשית, אמרתי לך שאני בהחלט מוכן במהלך הדיונים פה על החקיקה לשקול צמצום של ההגדרה – לא, אני לא רוצה להרחיב, אני מוכן לצמצם את הנושא של חברות ציבוריות רק לאותן חברות שרלוונטיות לפחות בשלב הזה לוועדת החקירה.

איתן כבל: חבר'ה, אבל לא להגזים.

איתן כבל: סליחה, מה ההגזמה הזאת?

יואב קיש: בדיוק, אם בא עכשיו אדם פרטי שרוצה להנפיק את החברה שלו וחושש מלהיכנס לוועדת חקירה פרלמנטרית, זה נראה לי הזוי, מה אני אגיד לך?

<אילן פלטו: למה?

יואב קיש: למה?

יואב קיש: כי אתה לא צריך למצוא את עצמך בוועדת חקירה פרלמנטרית.

<אילן פלטו: חבר הכנסת קיש, אתה היית כבר בהרבה ועדות וגם אני הייתי כבר בהרבה ועדות בכנסת.

<אילן פלטו: ברוב הוועדות אנחנו רואים מה אנחנו עושים בוועדה.

יואב קיש: אבל מה בין זה לבין ועדת חקירה פרלמנטרית?

<אילן פלטו: שיימינג, איתן - - -

איתן כבל: בוא נעשה סדר.

איתן כבל: אילן, בוא לא נחלק לאחראיים ולא לאחראיים.

איתן כבל: קודם כל, בוא נוציא את הטרמינולוגיה הזאת, שיש כאן אחראיים ויש כאן לא אחראיים.

איתן כבל: בינתיים אנחנו פה לא בגללנו בסיטואציה הזאת.

<אילן פלטו: בגלל מי?

איילת נחמיאס ורבין: בגללנו?

איתן כבל: במקום למצוא את הדרך להתנפל עלינו ולעשות את הכול שחור, אני מנסה להגיד לך בנקודה הזאת שאתם יכולים לבוא, אנחנו לא מחפשים עכשיו לתלות ורוצים לחדש את מגילת אסתר.

איתן כבל: אם יש לכם הצעות קונקרטיות שיודעות לחבר אותנו – לא יעזור, אתה טוען שאני שופך את המים, אתה בהתנהלות שלך שופך את כל המים, כי אתה לא נותן לי פתרונות.

איתן כבל: אתה אומר: אתי אל תתעסק, כי יכול להיות שיקום איזה מישהו.

יואב קיש: אני מחוץ לבקרה שלכם.

<אילן פלטו: חס וחלילה.

איתן כבל: אילן, אנחנו מכירים איזה שניה וחצי.

איילת נחמיאס ורבין: היה חשוב לי לדבר כשאתם כולכם נוכחים פה.

איילת נחמיאס ורבין: אני מודה, אני ביקשתי את רשותו של יואל לדבר יותר מאוחר.

איילת נחמיאס ורבין: לאילן פלטו, אני מתנצלת בשמו במידה מסוימת, יש נטייה להגיד דברים נכונים בצורה הלא נכונה.

איילת נחמיאס ורבין: אבל אני רוצה רגע לפני כן להתחיל בוועדת החקירה, שהתחלנו את ההתנעה שלה לפני חצי שנה, ואילן בניגוד לאופן שבו אתה מציג את הדברים, אנחנו לא נמצאים פה בגללנו.

איילת נחמיאס ורבין: אנחנו נמצאים פה בגלל בעיה מאוד מאוד גדולה, שכל פעם צפה ובאה, וכל פעם אגב נפתרה בכל מיני טלאי על טלאי רגולטורי, גם כשאני לא הייתי בכנסת, בין אם מדובר ביועצים להסדרי חוב שעולים המון המון כסף, והם מונעים למשל בעיניי סכומי עתק שהיו יכולים לחזור לציבור.

<אילן פלטו: אני חולק עליך שיש בעיה בכלל.

איילת נחמיאס ורבין: הכלל פה שאני יכולה להפריע לך, אתה לא יכול להפריע.

חיים ילין: אתה לא יכול להתפרץ כשאף חבר כנסת מדבר.

איילת נחמיאס ורבין: אני חושבת שוועדת החקירה הזאת היא חשובה, אני חושבת שהיא חיונית.

איילת נחמיאס ורבין: אם לא הייתי חושבת ככה, לא הייתי מתמידה בעקשנות שלי בעניין הזה, שצריך להקים את ועדת החקירה מבלי לחפש לעשות את השיימינג.

איילת נחמיאס ורבין: את השיימינג לא אנחנו עשינו, אנשים עשו לעצמם, עם כל הכבוד אילן, ואתה לא תטיל עלינו את האחריות לאותם אנשים, לאותם "לווים עם הילה" כפי שמגדיר אותם בנק ישראל, לאופן שבו הם התנהלו הבנקים מולם, לאופן שבו הם מנהלים את החיים שלהם אחרי, לאופן ניהול ההלוואה ומתן האשראי.

איילת נחמיאס ורבין: יש פה מיליון ואחד דברים, ואתה יודע גם שאני מבינה בזה משהו.

איילת נחמיאס ורבין: אני אגיד לך יותר מזה, בגלל שישבתי בדירקטוריונים, עם כל הכבוד, אתה לא תבוא לפה לכנסת ותאמר לנו: אני יושב בוועדות כנסת, אני רואה איך הן מתנהלות.

איילת נחמיאס ורבין: אני יכולה להגיד בדיוק באותה מידה: אני יושבת בדירקטוריונים, ישבתי 15 שנים, אני יודעת איך חלק מהם מתנהלים.

איילת נחמיאס ורבין: אני כנראה סביב השולחן הזה היחידה שיכולה להגיד - - -

דוד ביטן: - - - על מה אתה מדבר?

דוד ביטן: אתה רוצה שנתחיל בביקורת עליכם?

דוד ביטן: יפה, אז תתחילו לעשות את העבודה.

דוד ביטן: אל תתנו מיליארדים לאנשי עסקים בלי שום גיבוי לכלום, שאחר כך בונים בניינים בלאס וגאס, אז איפה אתם?

יואב קיש: ביטן, תן לאיילת.

יואב קיש: ביטן, אני אתן לך זכות דיבור.

יואב קיש: בבקשה איילת.

<אילן פלטו: במדינת ישראל הם בעלי היציבות הכי גבוהה מכל העולם.

דוד ביטן: כן, מה זה יציבות, לא נשאר כסף באף - - - מי מקבל פנסיה?

יואב קיש: ביטן, אני אתן לך זכות דיבור, אבל עכשיו אתה מפריע לאיילת.

דוד ביטן: פנסיות נגמרו, אין פנסיה לאף בן אדם, מספיק כבר עם זה.

איילת נחמיאס ורבין: הבעיה שאין פנסיה לכל בן אדם לצערי לא נובעת מזה, אבל בהזדמנות אתה ואני ניכנס לזה, היא לא מהדברים האלה.

איילת נחמיאס ורבין: אגב, זו הזהירות שמתחייבת מאתנו, איתן, בוועדת החקירה הפרלמנטרית, לא לגלוש באמת למקומות של פופוליזם מיותר ולמקומות שבהם צריך להגיד: כן, הפנסיות נגמרו.

איילת נחמיאס ורבין: הפנסיות, לצערי, במדינת ישראל לא נגמרו בגלל הדבר הזה.

איילת נחמיאס ורבין: אנחנו, מחובתנו לוודא שלא תהיה העדפה בלתי הגיונית ולא מתקבלת על הדעת במתן אשראי במדינת ישראל ובאופן ההתנהלות בין "לווים עם הילה" לבין הלווה האנונימי, וזה מה שהתחלנו לנסות לעשות בוועדת המשנה, והמפקחת על הבנקים כבר היתה בדיון ומנהלת רשות שוק ההון מגיעה לדיון בשבוע הבא.

איילת נחמיאס ורבין: יכול להיות שיש לי מחלוקת עם חבריי ויכול להיות שאנחנו נצטרך לקיים דיון מעמיק גם עם איל, לראות איך אנחנו מטפלים בנושא הזה.

איילת נחמיאס ורבין: יש בעיה, ואתם פשוט לא מכירים אותה.

איילת נחמיאס ורבין: ועוד איך באות אלינו חברות ובאים אלינו גופים ובאים אלינו ארגונים כמוכם, כמו איגוד החברות הציבוריות, ומבקשים מאתנו לעזור, כשיש חקיקה שהיא נראית בעייתית.

איילת נחמיאס ורבין: אבל אם אנחנו רוצים להזמין מישהו לדיון, פתאום כולם מתאיידים.

<אילן פלטו: אני תמיד מגיע.

<אילן פלטו: אני מתחייב תמיד להגיע.

איילת נחמיאס ורבין: אילן, עם כל הכבוד, אתה גוף שמייצג סוג של איגוד.

איילת נחמיאס ורבין: אני לפעמים רוצה לשמוע, מה לעשות, כשאני חושבת שבנק הבינלאומי לא מתנהג כמו בנק הפועלים, ובנק לאומי לא מתנהג כמו בנק דיסקונט.

<אילן פלטו: זה מנוגד למה שאת אומרת, הכנסת צריכה להסתכל בראייה רוחבית, על הכול ביחד.

איילת נחמיאס ורבין: אני רוצה ללמוד מהתנהלויות, והגופים האלה גם יודעים לפנות אלינו באופן אישי.

איילת נחמיאס ורבין: חבר הכנסת קיש, אני רוצה להגיד לך עכשיו איפה נמצאת הבעיה האמיתית.

איילת נחמיאס ורבין: אני מסתכלת על הרגולטורים, ותראו איך bad cases make bad law, כי כשאני פונה לרגולטור ומבקשת דוחות – ואני חושבת שיש כאן רגולטור אחד לפחות שיודע שפניתי וביקשתי והצעתי 1,001 גרסאות, איך הדוח יוצג בפנינו – מושחר, יוצג רק לחבר הכנסת איתן כבל ולי, יוצג בצורה מצומצמת, 1,001 פתרונות, הרגולטור ענה לי בשלילה.

איילת נחמיאס ורבין: הרגולטור ענה לי בשלילה.

יואב קיש: רגע, את לא רואה בעיה כזו?

איילת נחמיאס ורבין: אני רואה בעיה מאוד גדולה אצל הרגולטורים.

יואב קיש: אוקי, אז זה מה שאני אומר.

איילת נחמיאס ורבין: זה מה שאני אומרת, הבעיה הגדולה היא שם.

איילת נחמיאס ורבין: לפני שאתה מטפל בחברות הציבוריות, תטפל באופן שבו הרגולטורים באים.

יואב קיש: נכון, זה גם ייפתר, זה בוודאי, זה בהצעת החוק.

איילת נחמיאס ורבין: אני בתור מי שיזמה והתניעה את ועדת החקירה יחד עם איתן כבל, אומרת לכם שפה אנחנו צריכים רגע לקחת צעד אחד אחורה.

איילת נחמיאס ורבין: אני מסכימה עם איתן בדבר אחד, אנחנו לא יכולים למצוא את עצמנו – דיברנו על זה שלשום לדעתי – שכל הזמן נלך לבית משפט כדי לקבל מסמכים וכל מיני דברים.

איילת נחמיאס ורבין: אנחנו צריכים למצוא את הדרך.

איילת נחמיאס ורבין: אני אומרת לכם, צודק יואב קיש במה שהוא אמר לכם, תביאו הצעה איך אתם חושבים שכן.

איילת נחמיאס ורבין: הכנסת יכולה לשתף פעולה בצורה יותר טובה או יותר נכון, אתם תואילו בטובכם – לא שאתה באופן אישי לא מגיע – החברות הציבוריות להסביר עצמן לכנסת, לא רק כשנוח להן, לא רק כשהן רוצות מאתנו שנשפיע על דבר חקיקה כזה או אחר, כי אתה יודע טוב מאוד שזה קורה.

איילת נחמיאס ורבין: אתם מחפשים לייצר איזון?

איילת נחמיאס ורבין: ככה מייצרים איזון, גברותי ורבותי, כשמשתפים פעולה, כי אם לא, בסוף מקבלים חוק כזה, שגם לי יש בעיה אתו.

איילת נחמיאס ורבין: תודה רבה.

יואב קיש: חבר הכנסת חיים ילין, בבקשה.

יואב קיש: מיקי רוזנטל לא פה, נכון?

חיים ילין: אמרתי לך שהוא בוועדת הכספים.

חיים ילין: כבוד היושב ראש, אני לא אוהב ועדות חקירה פרלמנטריות.

איילת נחמיאס ורבין: אני לא אוהבת להזדקק לוועדות חקירה פרלמנטריות.

חיים ילין: זה הניסוח המשפטי הנכון.

חיים ילין: אני לא חושב שאנחנו אלה שמייבשים את שוק ההון, אדוני היקר.

חיים ילין: אני חושב שאנחנו לא אחראים בכלל על כל מה שקורה היום במדינת ישראל.

חיים ילין: אני שותף שנתיים לרפורמה שמוביל שר האוצר, ואני לא מהקואליציה, ואני לא מאלה שהצביעו על שר האוצר, ועדיין אני חושב שאחרי כל כך הרבה שנים, אם הרגולטורים מוכנים להתחיל להבין שהשוק צריך להיות יותר משוכלל – בגלל זה הוא מתייבש – ולפתוח את הדלתות, יפה, אנחנו קצת מבינים אם אנחנו ככנסת מחוקקים חוקים וגם מתווכחים עם כל מי שנמצא פה ממול כל הזמן, בסוף מגיעים למשהו, שאני חושב שהוא הרבה יותר טוב ממה שקיים היום.

חיים ילין: להגיד שאנחנו אחראיים?

חיים ילין: תסתכל משמאלך ותבין מה קרה בשוק הזה ותסתכל על עצמך מה קרה בשוק הזה במשך שנים – היעדר תחרות, היעדר אופק.

חיים ילין: אנחנו מדינה קטנה, כולם רוצים להרוויח.

חיים ילין: כשכולם רוצים להרוויח, אין תחרות.

חיים ילין: אף אחד לא רוצה להפסיד, שזה שוני מהותי בכלל בתפיסה.

חיים ילין: אני מציע לך, אם אתה רוצה להשיג דברים, לא לזלזל בחברי הכנסת.

חיים ילין: אנחנו חלק מציבור, יש צדיקים, יש בינוניים ויש גם רשעים, מכל הצדדים.

חיים ילין: אל תחפש, כי אתה לא תשיג שום דבר.

חיים ילין: בסוף תצטרך לשלוח כמה עם שרוכים כתומים שיבואו לדבר עם כולם פה.

חיים ילין: עזוב, חבל, חבל על הכסף וחבל לתקוף, כך לא משיגים שום דבר.

חיים ילין: אבל הגענו למצב שאני כבר מתריע עליו מהיום הראשון שאני פה בכנסת, כי לפני זה שמעו דברים אחרים אצלי באזור.

חיים ילין: על חשבון מי בא?

חיים ילין: זה כסף ציבורי, בסוף זה נלקח מהציבור.

חיים ילין: שודד שמגיע עם פתק לבנק, שודד את הבנק ונכנס לכלא.

חיים ילין: מי שמקבל מתנה ולא מחזיר, אף אחד לא מואשם, לא מי שנתן את האשראי וגם לא מי שקיבל ולא החזיר, כלום, נאדה, איפה אנחנו, שאנחנו צריכים בסוף לשמור על הציבור?

חיים ילין: הרי בסוף מה יקרה?

חיים ילין: היינו פה לפני כמה שנים – אני לא הייתי פה – שהפנסיות שלנו עמדו בסכנה, אתה יודע למה, דווקא מהיעדר תחרות, בגלל שהיה אג"ח מובטח, שתו קפה ותה בשעה 10:00, 12:00 ו-14:00 אף אחד לא עשה שום דבר כי היו אג"חים מובטחים.

חיים ילין: ברגע שזה נגמר, התחילה סכנה שנייה, מה היתה הסכנה השנייה?

חיים ילין: שאנשים יכולים להגיע לגיל פרישה ולא יקבלו את מה שחסכו במשך כל השנים שלהם.

חיים ילין: גם זה טופל.

חיים ילין: הנקודה שאנחנו מטפלים תמיד לאחר המעשה, ואני מנסה להביא לפחות את הרוח הזאת להסתכל קדימה מה יכול לקרות.

חיים ילין: מה שהיה היה, מת, אני גם יודע שחלק מהרגולציה טיפלה בזה, אבל לא זאת הנקודה.

חיים ילין: איפה אנחנו נמצא את עצמנו עוד פעם עם כסף ציבורי שילך לאיבוד?

יואב קיש: בעשר וחצי אנחנו סוגרים את הפרק הזה בישיבה ומצביעים על הנייר הזה.

חיים ילין: יש פה נייר עבודה ואני מכיר מה זה ועדות.

חיים ילין: אם אתה סוטה ימינה או שמאלה מהמנדט שאתה מקבל פה, אתה בבעיה.

חיים ילין: אני רוצה להוסיף – למרות שזה מובן מאליו, כשקיבלתי את זה אתמול בשעה 12:30 בלילה, כמובן שאין למי להעיר, אני קיבלתי את זה ב-12:30 בלילה, מה לעשות?

יואב קיש: לא, הוצאנו את זה אחר הצהרים.

יואב קיש: אתה לא חבר ועדת הכנסת, בגלל זה.

חיים ילין: אין פה עניין של ביטחונות.

חיים ילין: המילה ביטחונות לא מופיעה פה.

חיים ילין: למרות שכולם יבדקו אותה, אני מבקש להוסיף אותה.

יואב קיש: אז אפשר להוסיף, נוסיף.

יואב קיש: ארבל, להוסיף את המילה ביטחונות.

חיים ילין: כשיש ביטחונות טובים, לא מעניין אותי מה האשראי שמקבל הבן-אדם, אם יש ביטחונות נכונים.

חיים ילין: הרגולטור גם צריך לבדוק את הדברים האלה.

חיים ילין: לכן זה חייב להופיע בשני הצדדים, גם במה שאנחנו צריכים לחקור וגם ללמוד ביחסים של הביטחונות, וגם בסעיף ב' של הרגולטור.

חיים ילין: למרות שהרגולטור בדיעבד עשה כל מיני דברים, בוא נשים את זה פה, כדי שנבין גם איך הרגולטור עבד ביחס לביטחונות.

<שמואל האוזר: תודה רבה לך, אדוני היושב ראש, תודה רבה לחברי הכנסת.

<שמואל האוזר: קודם כל אני רוצה לומר באופן הכי ברור, שאני לא מתנגד להקמת ועדת החקירה בעניין החובות של פישמן או בכל עניין אחר.

<שמואל האוזר: אני לא באתי לטעון כנגד ועדת החקירה, אני בעד חקיקה שגם מחייבת רגולטורים, אם זה לא ברור, וכל תאגיד סטטוטורי וכל גוף מתוקצב שיגיע ויופיע בפני ועדת החקירה.

<שמואל האוזר: עוד לא קרה שרשות ניירות ערך התבקשה לבוא ולא הגיעה.

<שמואל האוזר: אבל אני שומע מכם שאתם מדברים מדם לבכם להגנה על הציבור.

<שמואל האוזר: אני רוצה להגיד, לא רק שאני מדבר מדם לבי, מה שאני הולך להגיד עכשיו, אלא משום שנקודת המבט שלי היא רק הציבור, אין משהו אחר.

<שמואל האוזר: נקודת המבט שלי היא רק הגנת הציבור.

<שמואל האוזר: אני מבקש להסביר בכמה מילים, מדוע ההצעה הזאת שנוגעת לחברות הציבוריות, כל מה שכתוב שם בסעיף 5ב ואילך, היא הרסנית לבורסה, היא הרסנית לעולם החברות הציבוריות, היא הרסנית למשק.

<שמואל האוזר: חבר הכנסת איתן כבל, בתור מדרשיסט לשעבר, בשבוע הקרוב פרשת בלק, ושם בלעם מתבקש לקלל את עם ישראל, והוא בא לקלל ויצא מברך.

<שמואל האוזר: בהצעה הזאת, שכוללת את האפשרות לפנות לחברות הציבוריות, אני רוצה להסביר לכם מדוע אני מבין שאתם באים לברך, אבל ההצעה הזאת תגרום לכך שלמרות הכוונה הזאת, התוצאה תהיה מקוללת, ואני רוצה להסביר מדוע.

<שמואל האוזר: ראשית, צריך להבין שבניגוד לבנקים וחברות ביטוח, חברות ציבוריות לא חייבות להיות חברות ציבוריות, הן יכולות להיות פרטיות, הן יכולות לגייס במקומות אחרים.

<שמואל האוזר: הצעת החוק הזאת תרתיע חברות ציבוריות.

<שמואל האוזר: התגובה של יזמים היא שהם לא ירצו לבוא, התגובה של חברות קיימות שירצו להימחק.

<שמואל האוזר: אנחנו עושים מאמצי על בדחיפה שלכם – אני דיברתי פה כמעט עם כל חברי הכנסת – כשאתם מבקשים לעודד את שוק ההון, כשאתם מבקשים לעשות הקלות, כשאתם מבקשים שיפעל כמו שצריך, אנחנו שם, אנחנו עושים.

<שמואל האוזר: לפני כמה שבועות דיברתי עם יזם, שסיפר לי שהוא יכול לגייס בבורסה בריבית של 3.5%, ובבנקים הציעו לו 6.5%, והוא אומר לי: אבל אני חושש להנפיק, בגלל שברגע שאתה הופך להיות חברה ציבורית – בלי שום קשר לוועדה הזאת – אתה הופך להיות שק חבטות.

<שמואל האוזר: נמצא פה גם איתי שעושה פה ימים כלילות לקדם את הבורסה.

<שמואל האוזר: אנחנו משתדלים לקדם את הבורסה.

<שמואל האוזר: מה יגיד היזם?

<שמואל האוזר: היזם הזה יגיד, שהוא רק שומע את ההצעה, וכבר לא משנה כל כך אפילו מה היא, כשהוא שומע את ההצעה, הוא יגיד: אני לא רוצה.

<שמואל האוזר: זה לא נגמר רק בזה, מה הוא יעשה?

<שמואל האוזר: אני רוצה רק שתבינו מהדוגמה הזו, הוא ילך לגייס בבנק.

<שמואל האוזר: במקרה הטוב הוא יגייס מהבנק והוא ישלם עוד 3%, וכל השירותים שלא יתייקרו ב-3%, זה במקרה הטוב.

<שמואל האוזר: במקרה הרע, הוא יגיד: אני לא רוצה בכלל להיות בישראל.

<שמואל האוזר: מי מפסיד?

<שמואל האוזר: עם ישראל מפסיד, התחרות מפסידה.

<שמואל האוזר: גם התחרות מפסידה, בגלל שהבורסה לא תהווה תחרות, וכמובן המחירים נפגעים.

<שמואל האוזר: אנחנו עושים גם מאמצי על לשכנע חברות ישראליות שרשומות למסחר בחו"ל, שתבואנה להירשם בישראל.

חיים ילין: יש לי שאלה, אני אגיד לך מה אתה אמרת.

חיים ילין: לפי השיטה שלך, אם מחר בבוקר הבנקים היו מורידים את הריבית, אף אחד לא היה יוצא משוק ההון.

<שמואל האוזר: אני לא אמרתי את זה.

חיים ילין: אבל זה מה שאתה אומר בין השורות.

יואב קיש: חיים, אתה רואה?

יואב קיש: זה לא רלוונטי עכשיו לדיון.

יואב קיש: הוא מעלה חשש, ששמעתי אותו מהרבה כיוונים.

<שמואל האוזר: אני שואל אתכם, אתם חושבים שגיל שוויד מצ'ק פוינט או שיש אלה ממובילאיי אמנון שעשוע ישקלו לבוא להירשם בבורסה, כשהם יחשבו שיש סיכוי שיעשו להם איזה מצעד של שיימינ?

<שמואל האוזר: לא, הם לא יבואו.

<שמואל האוזר: הם לא ירצו לבוא לכאן, הם לא יבואו בתנאים האלה, כי אין דברים כאלה.

יואב קיש: אם הם ייכנסו למצב של חקירה פרלמנטרית, בארצות הברית יעשו להם בית ספר, כשפה עוד לא התחילו אפילו כיתה א'.

דוד ביטן: - - - תחשוב על זה פעם אחת.

<שמואל האוזר: אני רוצה להציע לכם הצעה, אבל אני רק אומר, כי אתם מגבילים אותי בזמן, שאתם יכולים להגיד שלא יפחידו אותנו, אתם באמת יכולים להגיד.

<שמואל האוזר: אתם יכולים להגיד שזה לא מפחיד אתכם, ואתם יודעים מה?

<שמואל האוזר: זה גם לא מפחיד אותם, כי מה יקרה?

<שמואל האוזר: אותן חברות יגידו: אין בעיה, יש שני מצבים: אחד, אנחנו לא נהיה חברה ציבורית.

<שמואל האוזר: חברה ציבורית היא חברה שקופה.

<שמואל האוזר: כל מה שאתם יודעים על חברות ציבוריות זה בגלל כל הגילוי שאנחנו מבקשים.

<שמואל האוזר: אנחנו יודעים לעקוב אחרי החברות, הכול גלוי.

<שמואל האוזר: אותה חברה שתגייס בשוק ההון בדרך אחרת, היא נכנסה לחשיכה, לא תדעו שום דבר.

<שמואל האוזר: כפי שאמר אילן, אותם משקיעים מוסדיים יבואו לשם וישקיעו שם, אבל אתם מתמקדים רק על החברות הציבוריות.

<שמואל האוזר: זה לא הגיוני.

איתן כבל: מה ההצעה?

יואב קיש: שמוליק, אני רוצה להיות יעיל.

יואב קיש: אמרת שיש לך משהו פרקטי, בבקשה.

שולי מועלם-רפאלי: זה נושא שאנחנו עוד נדון בו הרבה בוועדה.

יואב קיש: אנחנו דנים פעם ראשונה בשינוי חקיקה, לא נצביע עליו היום.

יואב קיש: אבל זה דיון ויהיו עוד ישיבות ואנחנו נתייחס לנושא הזה בכובד ראש.

יואב קיש: אני מבין את החשש.

<שמואל האוזר: אנחנו נגרום במו ידינו לפגיעה, אנחנו נגרום לחברות האלה להיכנס לחשכה ולא להיות שקופות.

<שמואל האוזר: אתם גם לא מבקשים מחברות שהן לא ציבוריות, אז בסדר, הן לא יהיו חברות ציבוריות – זה במקרה הטוב, במקרה הרע הן יגידו: לא רוצים לעשות אתך עסקים.

<שמואל האוזר: זה גם מנוגד להצהרות של הממשלה, שרוצה לעודד פעילות עסקית ושל האוצר.

<שמואל האוזר: אנחנו הפנים של החברות הציבוריות.

<שמואל האוזר: תזמנו אותנו, תשימו אותנו על המוקד, תגידו מה שאתם רוצים.

<שמואל האוזר: רשות ניירות ערך, הרגולטורים האחרים, אנחנו צריכים לבוא לתת את החשבון, לא החברות הציבוריות, זה לא נכון החברות הציבוריות, אתם פוגעים במשקיעים, אתם פוגעים בציבור, וזו התכלית שלנו.

דוד ביטן: זה או שהם לא בסדר או שאתה לא בסדר.

שולי מועלם-רפאלי: בוא נשמור את זה לדיון.

יואב קיש: שמוליק, החשש הזה בהחלט יקבל תשומת לב מלאה.

יואב קיש: מצד אחד, אי אפשר להגיד: אני רוצה ללכת עם ולהרגיש בלי.

יואב קיש: אתה לא יכול להגיד: אני רוצה שתהיה פה ועדת חקירה אמיתית שתבדוק את הנתונים, כאשר היא לא תוכל לזמן לפה את הבנקים.

<שמואל האוזר: אני אבוא - - -

יואב קיש: אבל זה לא אתה, אני צריך גם את הבנקים וגם את חברות הביטוח.

יואב קיש: חברים, זה לא עובד גם וגם, ולכן אמרתי דבר אחד שאני כן מוכן, אם אפשר יהיה למצוא הגדרה נפרדת.

יואב קיש: אני לא צריך את מובילאיי, נכון, דרך אגב, מובילאיי גם לא יגיעו לפה כנראה.

יואב קיש: חברה שאין לה בלעדיות בשוק הישראלי ומונופול ותשתמש בכוח שלה לרעה או דברים כאלה, או תעשה טעויות שיפגעו בציבור, ברור שכנראה זה לא יהיה המקום; אבל מצד שני, אני לא אוותר על היכולת של ועדת החקירה הפרלמנטרית הזו לבדוק ולהגיע לחקר האמת, אחרת מה עשינו?

יואב קיש: אם אתה אומר לי: עכשיו תתעסקו רק עם הרגולטורים, זה חלק מאוד נכבד מהצורך ומהמידע האמיתי שהוועדה הזו צריכה להגיע אליו והיא לא תוכל לקבל אותו.

יואב קיש: את זה לא נעשה.

יואב קיש: דרך אגב, העלה פה חבר הכנסת ביטן אולי הוראת שעה, אנחנו נבחן את הדברים.

יואב קיש: אנחנו נסתכל על הדברים, ברור שאנחנו לא רוצים לפגוע בשוק הציבורי, לדעתי זאת קצת הפחדה, over הפחדה מה שאתם מנסים לעשות פה.

יואב קיש: אני שותף להורדת הרגולציה מהחברות הציבוריות, אבל בסופו של דבר, במקומות שצריך לבדוק, צריך שיהיו את הכלים.

דוד ביטן: קודם כל, אנחנו נמצא את הפשרה הנכונה, כי מצד אחד אנחנו רוצים שוועדת החקירה תתפקד כמו שצריך; מצד שני, לא רוצים לפגוע בחברות הציבוריות וכו'.

דוד ביטן: לכן תהיה פשרה פה, אבל אתם גם צריכים ללכת לקראתנו.

דוד ביטן: מה גם שההתנגדות שלכם מעוררת אצלי בעיה, כי יש פה ניגוד עניינים.

דוד ביטן: אני רואה שיש ניגוד עניינים בין מי שנחקר לבין מי שטוען פה היום.

דוד ביטן: אני אומר לכם שגם לכם יש אחריות מסוימת, וגם האחריות שלכם תיבדק, לא שלכם באופן אישי, של הרגולציה, תיבדק בוועדה.

דוד ביטן: לכן אני רואה בזה ניגוד עניינים מסוים ולא רק הגנה על הציבור הרחב.

דוד ביטן: בעניין הזה אני מציע לכם לרדת קצת בחוזק של הטיעונים שלכם.

דוד ביטן: אנחנו נלך לפשרה, אנחנו לא נפגע בעניינים האלה ונמצא את האיזון לפני שהחוק יבוא.

דוד ביטן: יש לנו גם יועץ משפטי לכנסת, שגם הוא צריך לתת לנו יעוץ בעניין.

יואב קיש: יש גם סגנית.

דוד ביטן: בסופו של דבר, תימצא הפשרה והכול יהיה בסדר.

דוד ביטן: אתם רצים לשר האוצר ולראש הממשלה, ואני מקבל כבר ריקושטים.

דוד ביטן: לא צריך להגזים בכל דבר.

דוד ביטן: בסך הכול יש פה בעיה שהיא לא מהיום.

דוד ביטן: כל הסיפור הזה, אני ביקשתי להכניס את קופות גמל וכל המוסדיים לעניין הזה, למה?

דוד ביטן: עזוב את הבנקים, אתם נותנים מיליארדים על גבי מיליארדים לכל מיני טייקונים שרק הולכים להשקיע את זה בחוץ לארץ ועושים הימור על גב הציבור ומפסידים, אחר כך עושים "תספורת" ואף אחד לא משלם פה את המחיר, כי אין להם בעיה, לא משנה להם, הם נשארים בתפקידים שלהם.

דוד ביטן: לא החברות מקבלות קנס.

חיים ילין: סנקציה פלילית למי שנתן אשראי לא כדין לא קיימת בחוק.

דוד ביטן: זה לא יכול להיות, לא יכול להימשך הדבר הזה.

יואב קיש: לזה ועדת החקירה תיכנס.

דוד ביטן: אני ירדתי מהעניין הזה של בגללך, אתה יודע את זה, פנית אלי, אמרת שזה יפגע בבורסה.

דוד ביטן: בסדר, אבל יש גבול.

דוד ביטן: יש גבול, תהיה פשרה, אבל הוועדה צריכה לתפקד, לא יכול להיות שאף אחד לא יבוא אלינו.

יוליה מלינובסקי: תודה רבה, אדוני יושב הראש.

יוליה מלינובסקי: אנחנו לא אוהבים להקים ועדת חקירה פרלמנטריות, ואם תשימו לב, מדי פעם יש הצעה להקמת ועדת חקירה פרלמנטרית ורובן נדחות.

יוליה מלינובסקי: הכנסת לא ממהרת לקבל ולחוקק את זה, אז זה מקרה נדיר, ואני באמת מצטערת שאנחנו בכלל צריכים היום לדון בזה.

יוליה מלינובסקי: אבל כנראה יש לזה סיבות, וסיבות טובות לצערי הרב.

חיים ילין: הנסיבות הן רעות.

יוליה מלינובסקי: כן, וזה המצב.

יוליה מלינובסקי: בהמשך למה שאתם מדברים, כמובן שאם יש ועדת חקירה פרלמנטרית, צריכים לתת כלים.

יוליה מלינובסקי: ברור שאנחנו צריכים לחשוב איזה כלים, ונושא מאוד חשוב זה איזון, מערכת האיזונים והבלמים.

יוליה מלינובסקי: ברור שיהיה משהו.

יוליה מלינובסקי: אם אתם חושבים שאנחנו נשב כמו בובות ונבקש מכם ונרדוף אחריכם, זה לא יקרה.

יוליה מלינובסקי: אתם כבר יודעים שזה לא קורה, ואנחנו יודעים לקבל מה שאנחנו מוצאים לנכון.

יוליה מלינובסקי: אנחנו נבנה מערכת איזונים ובלמים, הייעוץ המשפטי של הכנסת יעזור לנו, אנחנו נמצא את דרך המלך, אבל יהיו כלים, לא יהיה מצב שהכול פרוע ואנחנו נמשיך באותה דרך.

יוליה מלינובסקי: אני מאוד מברכת את יושב ראש הוועדה שהעלה את הנושא הזה.

יוליה מלינובסקי: כמובן נקים ועדה, למרות שגם בוועדה הזאת – חבל שחבר הכנסת איתן כבל עזב, אבל נמצאים פה הנציגים שלה – אני סומכת עליו שהוא יידע לשמור על הממלכתיות, שזה לא יגלוש למקומות הלא נכונים, שזאת תהיה ועדה עניינית, לא פרסונלית, כי אני לא רוצה שזה יהפוך למשהו אישי.

יוליה מלינובסקי: אנחנו צריכים מהדוגמה האישית הזאת ללכת לרוחב ולראות מה היו הבעיות במקרים דומים, וכמובן שיהיו כלים ויהיו סמכויות לוועדות.

יוליה מלינובסקי: בהמשך למה שאמר יושב ראש הקואליציה, כבר עכשיו תעשו חושבים, תראו איפה הגבול הזה, תבואו עם הצעות, כי בסופו של דבר, אנחנו מחליטים, וזאת השורה התחתונה.

<חדוה בר: תודה רבה, בוקר טוב.

<חדוה בר: ראשית אני רוצה לומר, שאנחנו בבנק ישראל ובפיקוח על הבנקים כמובן נשתף פעולה עם הוועדה ונסייע לוועדה לרדת לחקר האמת בנושא הזה.

<חדוה בר: אנחנו רואים את זה כאחריות שלנו במלוא מובן המילה.

<חדוה בר: יחד עם זאת, אני רוצה לומר שתי נקודות ולשתף אתכם מעומק לבי, כפי שעשה פרופ' האוזר, שהצעת החוק הזאת בעיני היא קיצונית והיא יוצרת סכנה אמיתית לפעילות העסקית במשק הישראלי, כך אני רואה את זה.

<חדוה בר: למעשה, הסיכון הוא שההצעה הזאת כפי שהיא כתובה, תוביל למניעת קבלת החלטות עסקיות גם בגופים העסקיים וגם בגופים המלווים.

<חדוה בר: לאחרונה ישבתי עם מנהלי הכספים, ה-CFO, של החברות הציבוריות במשק לשיח בשולחן עגול, והם אמרו לי שהם כבר לא מקבלים אשראי מבנקים, כי בנקים חוששים, כי אנחנו כפיקוח על הבנקים הטלנו עליהם דרישות רבות בעקבות הלקחים שהופקו.

<חדוה בר: אם יחששו מלווים בגופים המוסדיים ובבנקים לתת אשראי למימון תעשייה, למימון חיפוש גז, לבנייה ומגורים, לכבישים – לא תהיה פה צמיחה כלכלית, וזה הסיכון שעומד מאחורי ההצעה שלכם.

יואב קיש: כן, אבל אז גם להם לא יהיה ביזנס לאותם גופים שחיים מלתת אשראי.

חיים ילין: חדוה, את יודעת שאין סנקציה פלילית למי שנותן אשראי לא כדין, ומשרד המשפטים עמד פה על הרגליים האחוריות ולא אפשר לי להכניס את זה בתוך החוקים.

<חדוה בר: חבר הכנסת ילין, כשיש חשש לפעילות פלילית, הפיקוח על הבנקים מעביר את המידע לרשויות, וראיתם את המקרה של דני דנקר כדוגמה שהתחיל מפנייה של בנק ישראל, ולכן זה לא נכון, האמירה הזאת היא לא נכונה.

<רן מלמד: חבר הכנסת ילין, בהצעה הזו - - -

<חדוה בר: יש פה חוק, ואם יש חששות, זה מועבר לבדיקת הגורמים הרלוונטיים.

<חדוה בר: נקודה נוספת ואחרונה שאני רוצה לומר בהתייחס להצעת החוק, בהקשר של הגילוי של דוחות ביקורת, שהתייחסה אליו גם חברת הכנסת איילת ורבין.

<חדוה בר: אנחנו מתנגדים מכל וכל להעברת דוחות ביקורת של הפיקוח על הבנקים ושל הרגולטורים, זה יפגע באפקטיביות של ההגנה על כספי המפקידים וביציבות הפיננסית.

<חדוה בר: אנחנו לא מתנגדים לתת תובנות רוחב מהדוחות, מסקנות שעלו, דרישות שדרשנו בדוחות הביקורת.

<חדוה בר: אנחנו בוודאי יכולים להציג את זה ונשמח להציג את זה בדיון בוועדה שתהיה, אבל דוחות פרטניים, בנושא הזה יש שיקולים כבדי משקל, הוא נידון היום בבג"ץ, ולא יהיה נכון לפגוע בחסינות הזאת, במידע הסודי הזה שיש בביקורות, בחקירות שעושה הרשות לניירות ערך, בביקורות שעושה הממונה על שוק ההון.

<חדוה בר: העובדה שנשמרה היציבות הפיננסית בישראל במשבר האחרון והגופים הפיננסיים לא קרסו כפי שאנחנו רואים בימים אלה בספרד ובאיטליה כי היו שם מחדלים, היא בזכות האפקטיביות של גורמי הבקרה והפיקוח, וצריך לשמר אותה.

<חדוה בר: אני חוזרת לאמירה הראשונה שלי, אנחנו בוודאי נשתף פעולה עם הוועדה, ניתן תובנות רוחב, נקשיב, נשתף בכל המידע.

יואב קיש: אבל אמרת הרגע שיש מסמכים שלא תוכלי לתת.

<חדוה בר: לא ברמה הפרטנית.

יואב קיש: אבל אם אנחנו לא נרד לרמה הפרטנית, אז מה עשינו?

יואב קיש: מה עשינו?

<חדוה בר: אנחנו ניתן הרבה מידע, אנחנו יכולים לתת הרבה מידע שעולה מתוך המסמכים.

איילת נחמיאס ורבין: בתור בן-אדם שקרא 20 פעם את דוח "הלווים עם ההילה", אני אומרת לך שאי אפשר באמת באמת להבין איפה היו הבעיות ואיפה היו הכשלים, ואני מאוד מעריכה את העבודה שלכם, את יודעת את זה ד"ר בר.

איילת נחמיאס ורבין: אני אומרת לך שאת חושבת שאפשר להבין.

יואב קיש: אנחנו לקראת הצבעה.

יואב קיש: אני רוצה לתת לשני דוברים מהציבור ממש 30 שניות לדבר ואחרי זה לדורית.

יואב קיש: נילי אבן-חן מהתנועה לאיכות השלטון, ממש רק מילה.

<נילי אבן חן: משפט אחד של משהו שחסר לי בהצעת החוק, ואני חושבת שלא יכולה שלא להיות הסכמה רחבה, נראה לי מקצה לקצה של כולם – שכל מי שיגיע לדיון בוועדה שיזומן, או שירצה מיוזמתו לדבר, יהיה מחויב להגיד אמת, ואם הוא לא יעשה כן, הוא יהיה צפוי לכל העונשים שצפויים בחוק, כמו שחותמים על תצהיר, או לחלופין כמו שמעידים בבית משפט.

<נילי אבן חן: נראה לי שזה אלף-בית על החובה של מי שמדבר ואומר את דבריו, שיתחייב שהוא מדבר אמת.

<קריאה: אז שיהיה גם - - -

יואב קיש: תודה, נקודה מעניינת.

יואב קיש: אני חושב שצריך גם על זה בהחלט לחשוב, במסגרת החקיקה נידרש לנקודה הזו.

יואב קיש: עורכת הדין לינור דויטש, לובי 99, משפט.

<לינור דויטש: קודם כל, אני רוצה להודות לכם על הוועדה בשם 99% מהציבור שלא יקבל הסדר חוב ולא יכול להגן על עצמו, אתם עושים פה בהקשר הזה עבודה נהדרת.

<לינור דויטש: תודה.

<לינור דויטש: יש לי שאלה הבהרה ספציפית על החוק לעורך הדין ינון.

<לינור דויטש: על פי הנוסח הקיים, למיטב הבנתי, ואני אשמח להבהרות בהקשר הזה, הנוסח הקיים לא חל על רגולטורים לשעבר.

יואב קיש: לא לא, הוא יחול על רגולטורים לשעבר.

<לינור דויטש: כי לפי הנוסח כמו שהוא עכשיו, זה לא ברור.

יואב קיש: אז זה יתוקן, אחרת לא עשינו שום דבר בזה.

<לינור דויטש: חשוב להבהיר את זה.

<לינור דויטש: לצורך העניין, המפקח לשעבר לא עובד מדינה.

יואב קיש: לינור, זה ברור.

<רן מלמד: אני רוצה לדבר על המנדט.

יואב קיש: בסדר, שמעתי.

יואב קיש: דורית בבקשה.

<דורית סלינגר: אני לא אחזור על דברי עמיתיי, אבל אני רוצה בכל זאת לומר משהו.

<דורית סלינגר: יש לנו סמכויות רבות בחוק, לנו לרגולטורים יש סמכויות גדולות בחוק, ויש לנו אפשרות להטיל עיצומים.

<דורית סלינגר: אנחנו עושים את זה, כידוע לכם כל אחד ואחד מאתנו, סמכויות רבות ועיצומים רבים ממה שנמנה פה בוועדה, ואני חושבת שזה תפקידנו.

<דורית סלינגר: תפקידכם ככנסת הוא לפקח עלינו.

<דורית סלינגר: אנחנו כמובן נשתף פעולה עם הוועדה.

<דורית סלינגר: יכול להיות שגם תחליטו להרחיב את הסמכויות שלנו, ויש לנו אולי מקומות שנרצה להרחיב, וזה מצוין, כלומר זה לא רק לכיוון אחד הנושא של הוועדה.

<דורית סלינגר: יחד עם זאת, אני חושבת שיש לנו יכולת הסתכלות רחבה מאוד, אנחנו יכולים לספק נתונים אגרגטיביים.

<דורית סלינגר: אנחנו מפקחים על מעל 200 גופים, זה לא יעזור לכם לזמן גם את החברות הגדולות, אחת או שתיים ולראות את התמונה הכוללת.

<דורית סלינגר: הנתונים האגרגטיביים אצלנו, לא אצל אף אחת מהחברות האלה.

<דורית סלינגר: לכן אנחנו כרגולטורים נבוא, סגנים בכירים שלנו מייצגים אותנו נאמנה, לכן לא היתה פעם אחת שלא הגענו לוועדות, אנחנו או סגנים בכירים שלנו.

<דורית סלינגר: אנחנו נמציא חומרים אגרגטיביים, אנחנו נשתף בתובנות שעולות מחקירות שונות וביקורות שונות שאנחנו עושים, אבל אם אנחנו נפרוט את הדברים לפרטים והחברות הן אלה שיהיו כאן במוקד, לא תהיה לעם ישראל פנסיה, ואין בעיה היום בפנסיה, חבר הכנסת ביטן.

דוד ביטן: מה את אומרת?

<דורית סלינגר: אין בעיה בפנסיה, אבל אם - - -

יואב קיש: להגיד שאין בעיה בפנסיה?

איילת נחמיאס ורבין: נכון, אני מסכימה אתך שיש בעיה לא מהסיבות האלה.

דוד ביטן: שום סיבה - - -

איילת נחמיאס ורבין: אבל מסיבה אחרת.

איילת נחמיאס ורבין: אתה צודק, אבל מסיבה אחרת.

<דורית סלינגר: לא בזה שהכספים שנצברים לא יחולקו לציבור.

<דורית סלינגר: אבל אם המנהלים של החברות האלה יהיו תחת איזשהו שוט ברמת החקיקה המוצעת, זה ישפיע על הפעולות.

<דורית סלינגר: אני מדברת כרגע על המהלך שתחת פיקוחי, זה עלול להביא לכך שהחיסכון הפנסיוני ייפגע והכיסוי הביטוחי ייפגע.

<דורית סלינגר: חברת ביטוח לא חייבת לתת כיסוי ביטוחי, זאת לא חובה, חוץ מרכב חובה, אוקי?

<דורית סלינגר: היא יכולה להחליט שבענפים כאלה ואחרים שנראה לה שהם יותר רגישים – וזה קיים כבר היום, בתחום הסיעודי – אז תשימו על זה עוד חקירה מסוימת, ולכן גם לא יהיו לנו כיסויים שאנחנו רוצים להעניק.

<דורית סלינגר: אותנו כרגולטורים, תזמנו, תשאלו שאלות, תבדקו, תבקשו נתונים, יהיה שיתוף פעולה מלא.

<דורית סלינגר: אני חושבת שאנחנו יכולים גם לתת הרבה יותר מידע ממה שתוכלו להשיג בגישה של בחינה וזימונים של הפרטים הבודדים בחברות עצמן.

יואב קיש: יש עוד הרבה אנשים שרוצים לדבר על שינוי החקיקה.

יואב קיש: על שינוי החקיקה אני לא רוצה לדבר יותר.

יואב קיש: אם יש מישהו ספציפי שעוד רוצה לדבר על המנדט של ועדת החקירה, שירים את היד.

יואב קיש: אחרון הדוברים רן מלמד.

<רן מלמד: אני רוצה לברך את יושב הראש על היצירתיות של הקמת הוועדה, ואני חושב שצריך לנסות ולנצל אותה בין השאר כדי שלא תקום ועדת החקירה הבאה.

<רן מלמד: לפני מספר שבועות המפקחת על הבנקים התריעה מפני בועת אשראי לשוק הצרכני הביתי, הלווים הפרטיים, כתוצאה מהרפורמה הגדולה בשוק האשראי.

<רן מלמד: אני חושב שחלק מהמנדט של ועדת החקירה הזאת צריך להיות לא רק בבדיקה מה היה אחורה, אלא מה הולכים להיות השיקולים והמדיניות בחלוקת אשראי קדימה, כדי שלא נמצא את עצמנו בעוד כמה שנים באים ומבקשים לעשות חקירה מה היה פה, איך משקי בית בכמויות אדירות - - -

יואב קיש: אבל זה המסקנות בעצם.

<רן מלמד: אני חושב שצריך לשאול היום לא רק מה היה אחורה, אלא צריך לבקש ולחשוף – ולא רק מהבנקים, גם מהגופים הפיננסיים האחרים - - -

חיים ילין: זה למנוע גם - - -

יואב קיש: חיים, זה לא מזיק.

יואב קיש: בהמשך למה שאתה אומר, אני מוכן להוסיף לניסוח "ובהתייחס למגמות המתקיימות בשוק", משהו כזה.

יואב קיש: אפשר להוסיף את זה, "וגם בהתייחס למגמות המתפתחות".

<רן מלמד: בהחלט, אני חושב שזה חשוב.

<אתי בנדלר: אין צורך.

<אתי בנדלר: אגב, זה משנת - - -

יואב קיש: זה מובהק?

יואב קיש: אבל אומרים לי שזה מובהק וזה בפנים.

<רן מלמד: אדוני, הבנקים וגם החברות - - -

יואב קיש: לפרוטוקול אני אומר, זה מובהק שזו הכוונה.

יואב קיש: אומרים פה גם היועצים המשפטיים.

<רן מלמד: שזה לא יעסוק במשקי הבית.

יואב קיש: אנחנו מיד עוברים להצבעה.

יואב קיש: איתי בן זאב, מנכ"ל הבורסה, אני מבקש להתייחס לוועדה עצמה ופחות לסמכויות, כי אני אומר שלסמכויות יהיו עוד דיונים.

<איתי בן זאב: שלום לכולם, שמי איתי.

איילת נחמיאס ורבין: ביקור ראשון פה, לא?

איילת נחמיאס ורבין: זו הזדמנות לברך אותך על תפקידך ולקוות שתצליח לאושש את הבורסה בלי כל פעם שיבואו בטענות לכנסת, שבגללה הבורסה מתייבשת.

איילת נחמיאס ורבין: אני מחזיקה לך אצבעות בכל אופן.

יואב קיש: מדבר מנכ"ל הבורסה, מברכים אותו על תפקידו, הוא אחרון הדוברים ולאחר מכן אנחנו מצביעים וממשיכים בסדר היום.

יואב קיש: בבקשה.

<איתי בן זאב: אני אעשה את זה מאוד קצר.

<איתי בן זאב: חשוב שתדעו שבחודשים האחרונים המחזור בבורסה עלה ב-30%.

<איתי בן זאב: בחודשים האחרונים הגיעו שמונה חברות חדשות וחברות טובות לבורסה, וחלק מההצלחה של הבורסה זה בזכותכם ובזכות ההקלות שמתבצעות.

<איתי בן זאב: מה שמפריע לי פה – ולא באתי לפה לדבר על אשראים – זה דבר אחד, הכנסתם לתוך ההצעה זאת למעלה מ-500 חברות ציבוריות, שאם הדבר הזה עובר ככתבו וכלשונו, לא רק שלא נצליח לגייס חברות חדשות, אלא תהיה נהירה של חברות שיימחקו מהבורסה, וזה יפגע בפנסיה של אזרחי ישראל, שזה הציבור שמצביע לכם.

<איתי בן זאב: זאת לא נבואת זעם, זה המצב.

יואב קיש: איתי, קודם כל אנחנו באמת מאחלים לך בהצלחה בתפקידך.

יואב קיש: אנחנו שמחים על ההתפתחות החיובית בבורסה.

יואב קיש: אני שותף מלא למגמה הזו של הסרת והקלת החקיקה בכמה שפחות רגולציה על הבורסה.

יואב קיש: במקום הזה, אני אומר לכם, לכל מי שדיבר על העניין הזה, אל תבואו עם תלונות, תבינו את המשמעות.

יואב קיש: תנו הצעה קונסטרוקטיבית, איך אנחנו שומרים על היכולת של ועדת החקירה הזו להתקיים, בלי להיכנס לנושא הזה.

יואב קיש: תביאו, יהיה על מה לדבר, זה הכול.

יואב קיש: חברים, אני מעלה להצבעה את הצעת ההחלטה של ועדת הכנסת להקמת ועדת חקירה פרלמנטרית להתנהלות המערכת הפיננסית והסדרי אשראי ללווים עסקיים גדולים, כפי שהקראנו אותה קודם.

<אתי בנדלר: רגע, יש עדכון נוסף.

<ארבל אסטרחן: ועם התוספת של חיים ילין.

יואב קיש: ועם התוספת של חיים ילין בסעיף א.1.

<ארבל אסטרחן: לרבות דרישת ביטחונות.

יואב קיש: לרבות ביטחונות.

<ארבל אסטרחן: וגם העירה לי אתי בנדלר, שאיפה שכתוב "חקיקה, תקנות" – צריך להיות "חוקים".

יוליה מלינובסקי: מה הרכב הוועדה?

יואב קיש: הקראתי הכול, אנחנו גם נוסיף עוד חבר כנראה.

יואב קיש: מי בעד?

יואב קיש: בעד – 8

יואב קיש: הצעת ההחלטה של ועדת הכנסת להקמת ועדת חקירה פרלמנטרית להתנהלות המערכת הפיננסית והסדרי אשראי ללווים עסקיים גדולים, לרבות דרישת ביטחונות ושינוי "חקיקה, תקנות" ל"חוקים", נתקבלה.

יואב קיש: ההצעה התקבלה פה אחד.

יואב קיש: אנחנו את הדיון הזה סוגרים וממשיכים לדיון הבא.

יואב קיש: תודה רבה.

יואב קיש: הדיון שהיה על שני הנושאים שדיברנו עליהם, גם על הקמת הוועדה וגם על החקיקה, נסגר.

לוועדה אחרת: בקשת ועדת החינוך, התרבות והספורט להעברת הצעת חוק הרשויות המקומיות (פיקוח על מחירי צהרונים ציבוריים), מוועדת הפנים והגנת הסביבה לדיון בוועדת החינוך, התרבות והספורט

יואב קיש: שלום חברים, אנחנו פותחים את הישיבה.

<ארבל אסטרחן: ברור לכולם שצריכה - - -?

יואב קיש: ברור, למה אני צריך להגיד להם מה שברור?

יואב קיש: מי שרוצה, שיקרא את התקנון.

<קריאה: אני בעד.

יואב קיש: אם אני עכשיו אצטרך כל תהליך בוועדת הכנסת להגיד לאנשים איך זה קורה, אני לא אגמור פה את הוועדות.

יואב קיש: את צודקת מאה אחוז, אבל אני לא מרגיש צורך לעדכן.

יואב קיש: חברים, שלום, קודם כל אני הולך לעשות רגע אחד בליץ של הדברים שהם בהסכמות.

יואב קיש: אני רוצה לגמור את ההסכמות, כל ההסכמות, סעיף ג 4-1.

<קריאה: אני אקרא לגפני לסעיף 4.

יואב קיש: אבל זה בהסכמות, את לא צריכה.

יואב קיש: אם זה בהסכמות, אני לא רואה צורך.

יואב קיש: בקשת ועדת החינוך, התרבות והספורט להעברת הצעת חוק הרשויות המקומיות (פיקוח על מחירי צהרונים ציבוריים), מוועדת הפנים והגנת הסביבה לוועדת החינוך, התרבות והספורט.

יואב קיש: גם מרגי ביקש את זה, גם דודי אמסלם הסכים לזה, נכון?

<אתי בן יוסף: כן, נכון.

יואב קיש: מי בעד?

יואב קיש: מי נגד?

יואב קיש: מי נמנע?

יואב קיש: בעד – כולם

יואב קיש: נמנעים – אין

יואב קיש: ההצעה התקבלה.

יואב קיש: יש לנו בקשה של חברת הכנסת יוליה מלינובסקי שנמצאת פה, זה גם בהסכמה, להעברת הדיון מהיר על תורי ענק, חוסר מענה ותפקוד לקוי בלשכות משרד הפנים בשיא עונת התיירות – מוועדת חוקה, חוק ושפט לדיון בוועדה המשותפת לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגרי מידע, שזו הוועדה שדנה בכל החקיקה.

יואב קיש: זה מאוד הגיוני.

יואב קיש: אני בעצמי תומך כמובן בעניין הזה.

יואב קיש: יש הסכמה גם של ועדת החוקה, חוק ומשפט, והעניין הזה מומלץ שילך לוועדה המשותפת.

יואב קיש: מי בעד?

יואב קיש: מי נגד?

יואב קיש: מי נמנע?

יואב קיש: בעד – כולם

יואב קיש: נמנעים – אין

יואב קיש: פה אחד ההחלטה התקבלה.

יוליה מלינובסקי: כן, הוא אמר שאין לו בעיה.

יואב קיש: אין לו בעיה, את רוצה שזה יעבור לוועדת הכלכלה כדי לדון בזה?

יוליה מלינובסקי: כן.

יואב קיש: מי בעד?

יואב קיש: בעד – 5

יואב קיש: נמנעים – אין הבקשה להעביר את הדיון המהיר "מפגע סביבתי חמור שאינו מטופל בכפר סולם שבמועצה האזורית בוסתן אל מרג'", מוועדת הפנים והגנת הסביבה לדיון בוועדת הכלכלה נתקבלה.

יואב קיש: ההחלטה התקבלה פה אחד.

יואב קיש: בקשת יו"ר ועדת הכספים להעברת הצעת חוק הסדרת העיסוק בייצוג על ידי יועצי מס (תיקון מס' 4), התשע"ז-2017 (מ/1140) מוועדת העבודה הרווחה והבריאות לדיון בוועדת הכספים

יואב קיש: ההחלטה האחרונה של יושב ראש ועדת הכספים גפני להעברת הצעת חוק הסדרת העיסוק בייצוג על ידי יועצי מס מוועדת העבודה, הרווחה והבריאות לדיון בוועדת הכספים.

יואב קיש: זה עבר קריאה ראשונה ביום שני, גפני אמר לי שהוא לא היה בכנסת כדי לבקש את זה אליו, חוק שהוא הוביל אותו, חקיקה שלו בוועדה שלו.

יואב קיש: יש הסכמה של אלי אלאלוף להעביר את זה לוועדת הכספים, מי בעד?

יואב קיש: בעד – 5

יואב קיש: נמנעים – אין הבקשה להעביר את הצעת חוק הסדרת העיסוק בייצוג על ידי יועצי מס (תיקון מס' 4), התשע"ז-2007 (מ/1140) מוועדת העבודה, הרווחה והבריאות לדיון בוועדת הכספים, נתקבלה.

יואב קיש: פה אחד.

יואב קיש: גמרנו את זה.

יואב קיש: ערעור על החלטת הנשיאות שלא לאשר דחיפות הצעה לסדר היום

יואב קיש: נשארו שני נושאים על סדר היום, שבהם מן הסתם אין הסכמה: אחד – המלצה בדבר שינוי סמכויותיה של הוועדה המיוחדת לצדק חלוקתי ושוויון חברתי; שניים – ערעור על החלטת הנשיאות שלא לאשר דחיפות הצעה לסדר היום.

דוד ביטן: והתקנון.

יואב קיש: ויש לנו עוד נושא, תיקון תקנון של הגדלת מספר חברים של ועדת חקירה פרלמנטרית ל-11 חברים.

יואב קיש: אנחנו נתחיל רגע עם יעל כהן-פארן, תציגי בבקשה את הערעור וחמד יתייחס.

יעל כהן-פארן: תודה רבה, אדוני יושב הראש.

יעל כהן-פארן: אני הגשתי ערעור לפי תקנון הכנסת על כך שלא אישרו הצעה דחופה לסדר-היום שהגשתי השבוע לגבי עובדי ערוץ הכנסת, ואני רוצה לפרט.

יעל כהן-פארן: קודם כל, אציין שהגשתי את הבקשה הזאת שלוש פעמים, פעמיים כדיון מהיר ופעם שלישית כהצעה לסדר-היום, יחד עם עוד שלושה שותפים להצעה לסדר-היום, ארבעה סך הכול ביום שני השבוע ולא אושרה, וגם הדיונים המהירים שהוגשו שבועיים לפני כן לא אושרו.

יעל כהן-פארן: מדובר בערוץ הכנסת, שאנחנו יודעים שבסוף החודש הזה, בתום מושב הקיץ של הכנסת, ישתנה הזכיין שמפעיל אותו, לאחר שבחודש מאי זכה ערוץ 20 בזיכיון להפעלת ערוץ הכנסת, ובעצם כל עובדי ערוץ הכנסת, 100 במספר, למעט בודדים שהודיעו להם שהם נקלטו אצל הזכיין החדש, 100 עובדים בערוץ הכנסת למעשה אין להם שום אפילו ודאות או מידע.

יעל כהן-פארן: לפני שבוע, כשאני התחלתי להגיש את ההצעות, לפני שלושה שבועות, הם לא ידעו כלום, אף אחד לא דיבר איתם כשעוד חודש וחצי הם אמורים לסיים את עבודתם.

יעל כהן-פארן: לפני שבוע כולם, 100 אנשים, קיבלו מכתבי פיטורים.

יעל כהן-פארן: אני חושבת שזה נושא שראוי שידונו בו בהיבט של זכויות העובדים.

יעל כהן-פארן: מדובר פה על 100 עובדים ועל זכיינות, שאין לנו אמנם יד ורגל בזכיינות, בסדר?

יואב קיש: נכון, מכרז מסודר.

יואב קיש: אבל בואי לא ניכנס לעניין, אני רוצה לשמוע את הנשיאות.

יואב קיש: בבקשה חמד.

חמד עמאר: הנושא הגיע לנשיאות, לנשיאות מגיעות כל שבוע כמה וכמה דחופות.

חמד עמאר: השבוע הגיעו 11 נושאים לדיון.

חמד עמאר: הנשיאות דנה בנושא, מסמכותה של הנשיאות לאשר, ואת הנושא הזה הנשיאות לא אישרה כי היו נושאים אחרים שהנשיאות ראתה לנכון לאשר, והיא עבדה לפי סמכותה.

יואב קיש: מה הנושאים שהיא אישרה?

חמד עמאר: היא אישרה דליפת חומצה שזה נושא מאוד דחוף לוועדה, ישראל בתחתית מדינות ה-OECD.

יואב קיש: לי יש הצעה.

יואב קיש: ועדת הכנסת גם אחראית על החוק פה של ערוץ הכנסת.

יואב קיש: זה נכון שמדובר פה במכרז פרטי ואנחנו צריכים מאוד להיזהר, אבל אני מוכן בשביל העובדים שנקיים דיון בוועדת הכנסת.

יואב קיש: תסירי את הבקשה שלך לערעור, הנושא הזה ירד מסדר היום ואני אתאם דיון בוועדת הכנסת בעניין הזה.

יעל כהן-פארן: מצוין.

דב חנין: תודה רבה, מצוין.

יעל כהן-פארן: ובקרוב.

יואב קיש: ברור בקרוב, שבוע הבא.

יואב קיש: היא הורידה את הערעור.

יואב קיש: אנחנו עוברים לנושא של המלצה בדבר שינוי סמכויותיה של הוועדה המיוחדת לצדק חלוקתי ולשוויון חברתי.

<קריאה: הרחבה.

יואב קיש: הרחבה.

יואב קיש: בבקשה.

דוד ביטן: אני רוצה להגיד משהו.

יואב קיש: רגע, תן לו לדבר, הוא עוד לא התחיל לדבר.

דוד ביטן: לא להגיד?

דוד ביטן: ראש הקואליציה וגם חבר הוועדה.

יואב קיש: רציתי שתגיב אחרי מה שהוא אומר.

דוד ביטן: אני לא צריך להגיב, אני אומר דבר מאוד פשוט, כשהקמנו את הוועדה, הנושא של הסמכויות נסגר בין כל יושבי ראש הוועדות.

דוד ביטן: זאת היתה פשרה, ולכן כל שינוי הוא לא במקום, ואני מבקש להוריד את זה מסדר היום.

יואב קיש: מיקי?

יואב קיש: אתה לא רוצה לדבר?

מכלוף מיקי זוהר: לא.

יואב קיש: אל"ף, חבל שלא נתת למיקי לדבר לפני זה.

דוד ביטן: יש גבול, מה.

דוד ביטן: אנחנו לא בהורדת ידיים פה, הוא לוקח סמכות - - -

יואב קיש: כל שינוי בנושא של סמכויות בין הוועדות צריך להידון בקואליציה ולהגיע להסכמות, אבל כשיושב ראש ועדה מגיש בקשה, מן הראוי לדון בזה גם כן מה שנקרא לגופו של עניין.

שולי מועלם-רפאלי: שיגיש הצעה לסדר.

דוד ביטן: אני לא יכול לקבל את זה בהפתעה.

שולי מועלם-רפאלי: לגופו של עניין לא היה ויכוח, שיגיש הצעה לסדר והיא תידון בוועדה הרלוונטית.

יואב קיש: מחר יבוא מישהו וירצה לשנות סמכות של ועדה מסוימת, לא משנה, הוועדה לזכויות הילד.

שולי מועלם-רפאלי: אבל אנחנו לא רוצים את זה.

יואב קיש: אבל דיברנו על זה אתמול.

דוד ביטן: עם מי דיברת, עם היושב ראש עם כל הכבוד?

דוד ביטן: היושב ראש עם כל הכבוד לא קובע.

איל ינון: לא, היו"ר מתנגד.

דוד ביטן: מה זה אתה יושב לי עם היו"ר?

דוד ביטן: אני כיושב ראש קואליציה, צריך לדעת שדבר כזה עולה לדיון.

איל ינון: אבל דוד, היו"ר מתנגד.

דוד ביטן: אי אפשר ככה, כל היום אני צריך להסתובב בוועדות.

יואב קיש: אם הייתי חושב שהולכים פה למהלך עכשיו להצביע על זה, הייתי מעדכן אותך והיינו מדברים על זה.

יואב קיש: אני רציתי לתת למיקי - - -

שולי מועלם-רפאלי: גם להביא את זה לדיון בלי לדבר עם יושבי ראש הסיעות, עם יושב ראש הקואליציה.

יואב קיש: סליחה, להביא לדיון – אני אביא לדיון מתי שאני רוצה, ואת זה אני אעשה על כל נושא שבעיניי ייראה לנכון.

יואב קיש: גם עכשיו החלטתי על נושא עובדי ערוץ הכנסת להביא לדיון.

יואב קיש: אבל כשנלך להצבעה, זה משהו אחר.

יואב קיש: הצעה לתיקון חוק הכנסת בעניין סמכויות ועדת חקירה פרלמנטרית – הצעת חוק מטעם ועדת הכנסת

יואב קיש: אנחנו עוברים לדיון בנושא שינוי התקנון.

יואב קיש: ארבל, תקראי את הנוסח בבקשה.

<ארבל אסטרחן: היום סעיף 129 לתקנון שעוסק בהקמתה של ועדת חקירה פרלמנטרית קובע שאפשר להקים ועדה כזאת או בדרך של הסמכת אחת הוועדות הקבועות או בקביעת הרכב ומספר החברים בהרכב לא יעלה על תשעה.

<ארבל אסטרחן: בהמשך למה שדובר כאן בישיבה קודם לכן, אני מבינה שמדברים על כך שהמספר לא יעלה על 11.

יואב קיש: תקראי את הנוסח כרגע.

<ארבל אסטרחן: מספר חברי ועדת החקירה לא יעלה על תשעה.

יואב קיש: אוקי, אז הוא לא יעלה על 11, זה השינוי.

יואב קיש: זה שינוי פשוט, מישהו רוצה להתייחס?

יואב קיש: אני אגיד מילה, זה בגלל "ביקוש יתר", אני יודע איך לקרוא לזה?

יואב קיש: בהתחלה חשבו שהוועדה תהיה ועדת הכלכלה, ובוועדת הכלכלה כמובן שיש הרבה יותר חברי כנסת, וחלקם חשבו שהם יהיו שותפים.

יואב קיש: לעניין הזה יש חשיבות ציבורית מאוד גדולה.

יואב קיש: חברי הכנסת מאוד רוצים להשתתף, למרות המגבלות שהטלנו עליהם.

יואב קיש: אולי למרות זה מראה שבאמת יש נכונות, יש רצינות, יש הערכה גם לתפקיד של הוועדה וגם לחברי הכנסת עצמם.

יואב קיש: אני מסכים שאנחנו לא רוצים שזה יהיה גדול מדי מצד אחד.

יואב קיש: ההעלאה הזו מתשעה ל-11 נראית עדיין סבירה כדי לענות על צרכים של החברים שרוצים להיות מעורבים.

יואב קיש: לכן אני תומך בשינוי התקנון.

יואב קיש: מי בעד?

יואב קיש: בעד – 6

יואב קיש: נמנעים – אין ההצעה לתקן את תקנון הכנסת בדבר הגדלת מספר החברים ל-11 בוועדת חקירה פרלמנטרית נתקבלה.

יואב קיש: פה אחד ההחלטה התקבלה.

יואב קיש: אני נועל את הישיבה, תודה רבה.